CELEX: 
Language: sl
Date: 2019-03-11 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2017/1369 Evropskega parlamenta in Sveta v zvezi z označevanjem gospodinjskih pomivalnih strojev z energijskimi nalepkami ter razveljavitvi Delegirane uredbe Komisije (EU) št. 1059/2010

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Pravno in politično ozadje predloga
            
            
               V skladu z Direktivo 2009/125/ES Evropskega parlamenta in Sveta o okviru za okoljsko primerno zasnovo
                  1
                morajo proizvajalci izdelkov, povezanih z energijo, izboljšati okoljsko učinkovitost svojih izdelkov, tako da ti izpolnjujejo:
            
            
               –minimalne zahteve glede energijske učinkovitosti in
            
            
               –druga okoljska merila, kot so poraba vode, ravni emisij ali minimalna trajnost nekaterih sestavnih delov.
            
            
               Preden proizvajalec izdelek da na trg, mora oceniti njegovo skladnost, da zagotovi, da so izpolnjene vse zahteve. 
            
            
               Uredba o okviru za označevanje z energijskimi nalepkami – Uredba (EU) št. 2017/1369
                  2
                Evropskega parlamenta in Sveta – določa okvir za zagotavljanje točnih, ustreznih in primerljivih informacij o porabi energije izdelkov, povezanih z energijo, in drugih okoljskih informacij. Tako potrošniki lažje izberejo izdelke z učinkovitejšo rabo virov. Uredba dopolnjuje okvirno direktivo o okoljsko primerni zasnovi tako, da končnim potrošnikom omogoča, da prepoznajo učinkovitejše izdelke na lestvici od A do G/od zelene do rdeče. Energijsko nalepko pozna in jo uporablja 85 % Evropejcev. Zakonodajni okvir temelji na kombiniranem učinku teh dveh zakonodajnih aktov.
            
            
               Okvir za okoljsko primerno zasnovo in za označevanje z energijskimi nalepkami sta bistvena za večjo energijsko učinkovitost v Evropi in prispevata zlasti k: (i) okvirni strategiji za energetsko unijo in (ii) prednostni nalogi „Bolj povezan in pravičnejši notranji trg z okrepljeno industrijsko bazo“. Prvič, okvir spodbuja industrijo k izboljšanju energijske učinkovitosti izdelkov ter s trga umika najmanj učinkovite. Drugič, potrošnikom in podjetjem pomagata zmanjšati stroške energije. S tem se podpirata konkurenčnost in inovativnost v industrijskem in storitvenem sektorju. Tretjič, zagotavljata, da morajo proizvajalci in uvozniki, odgovorni za dajanje izdelkov na trg EU, upoštevati samo enoten sklop pravil na ravni EU.
            
            
               Ta dva instrumenta sta ključna elementa politike Unije za večjo energijsko učinkovitost in okoljsko prijaznost izdelkov, ki so dani na trg ali v uporabo v Evropskem gospodarskem prostoru (EGP). Sta ključnega pomena pri doseganju ciljev glede prihrankov energije do leta 2020 in leta 2030, njuno izvajanje pa je okrepljeno s sedanjim (2016–2019) delovnim načrtom za okoljsko primerno zasnovo. Prav tako naj bi pomembno prispevala k prehodu na bolj krožno gospodarstvo, kot je podrobno opisano v akcijskem načrtu za krožno gospodarstvo iz leta 2015
                  3
               . Poleg tega bo izvajanje Uredbe (EU) 2017/1369 prispevalo k cilju EU glede zmanjšanja emisij toplogrednih plinov za vsaj 20 % do leta 2020 in za vsaj 40 % do leta 2030. 
            
            
               Delegirana uredba Komisije (EU) št. 1059/2010
                  4
                določa zahteve za energijsko označevanje gospodinjskih pomivalnih strojev. Člen 7 določa, da mora Komisija do decembra 2014 pregledati to uredbo z vidika tehnološkega napredka in zlasti oceniti dovoljena odstopanja pri preverjanjih, določena v Prilogi V.
            
            
               Pomivalni stroji so bili vključeni v delovni načrt za okoljsko primerno zasnovo za obdobje 2016–2019 kot skupina prednostnih izdelkov za pregled. Pomivalni stroji so tudi med skupinami izdelkov iz člena 11(5)(b) Uredbe (EU) 2017/1369, za katere bi morala Komisija do 2. novembra 2018 sprejeti delegirani akt o uvedbi prevrednotene nalepke. Pri prevrednotenju nalepk naj bi se obstoječi razpon energijskih razredov od A+++ do G nadomestil z razponom od A do G. 
            
            
               Na podlagi člena 11(8) Uredbe (EU) 2017/1369 naj noben izdelek ne bi padel v energijski razred A ob uvedbi prevrednotene nalepke. Po ocenah bo večina modelov za uvrstitev v razred A potrebovala vsaj 10 let.
            
            
               Splošno ozadje
            
            
               Gospodinjski pomivalni stroji so v EU zelo razširjeni. Ocenjuje se, da ima v povprečju 44 % gospodinjstev v EU pomivalni stroj (96 milijonov enot). Poraba električne energije pomivalnih strojev je bila leta 2015 ocenjena na približno 31 TWh/leto, poraba vode pa na 317 milijonov m3. Če se ne uvedejo novi ukrepi posebej za te izdelke, se pričakuje, da bo skupna poraba električne energije pomivalnih strojev v EU do leta 2030 dosegla približno 40 TWh/leto, kar ustreza približno 15 milijonom ton ekvivalenta CO2. 
            
            
               Obstajajo stroškovno učinkoviti načini za zmanjšanje porabe energije in emisij pomivalnih strojev pod raven, ki bi jo dosegli po običajnem scenariju brez ukrepanja.
            
            
               Glavni razlogi, da ti potencialni prihranki niso bili doseženi, so, da trg ni: 
            
            
               –zagotovil boljše usklajenosti med standardnim programom, ki se uporablja za preizkušanje (proizvajalci so ga optimizirali), in drugimi programi pomivanja, ki jih potrošniki dejansko uporabljajo; 
            
            
               –usmerjal potrošnikov, da bi se informirano odločali o nakupu na podlagi stroškov v celotnem življenjskem ciklu in ne le na podlagi stroškov nakupa (asimetrične informacije), ter 
            
         
         
            
               –zagotovil informacij in spodbud za popravilo strojev in pravilno ravnanje z izdelki ob koncu faze uporabe. 
            
            
               Zato se morebitne stroškovno učinkovite izboljšave, ki bi lahko koristile končnemu uporabniku, pogosto ne izvedejo.
            
            
               Cilj revizije Uredbe (EU) št. 1059/2010 za gospodinjske pomivalne stroje je spodbuditi spremembo tržnih pogojev in optimizacijo aparatov, ne bi se pri tem zavrlo povečevanje njihovega prodora na trg EU, ki je bilo zabeleženo v zadnjih letih. Poleg tega je cilj prevrednoti nalepko v skladu z Uredbo (EU) 2017/1369.
            
            
               V primerjavi z običajnim scenarijem se pričakuje, da se bo s predlagano revizijo zmanjšala skupna letna poraba energije teh izdelkov v celotni EU za približno 2,1 TWh/leto, kar bo do leta 2030 privedlo do zmanjšanja emisij toplogrednih plinov za 0,7 milijona ton ekvivalenta CO2/leto in zmanjšanja porabe vode za do 16 milijonov m3/leto. To pomeni prispevek v višini 0,14 % k cilju EU glede povečanja energetske učinkovitosti do leta 2030 in 0,07 % k cilju EU glede zmanjšanja emisij toplogrednih plinov do leta 2030. Prav tako se pričakuje, da bo revizija prispevala k doseganju ciljev krožnega gospodarstva in zlasti olajšala popravila in ravnanje z izdelki ob koncu življenjske dobe, in sicer tako, da se bo zagotovila razpoložljivost potrebnih rezervnih delov in informacij. To se lahko v prihodnosti dopolni z oceno popravljivosti, ki se trenutno preučuje.
            
            
               Obstoječa ureditev in standardi v EU in tretjih državah 
            
            
               Poleg direktive o okviru za okoljsko primerno zasnovo in uredbe o označevanju z energijskimi nalepkami se na pomivalne stroje nanašajo tudi drugi zakonodajni akti:
            
            
               –Uredba Komisije (ES) št. 1275/2008
                  5
                o porabi električne energije v stanju pripravljenosti in izključenosti;
            
            
               –Direktiva 2014/35/EU Evropskega parlamenta in Sveta
                  6
                o električni opremi, ki je načrtovana za uporabo znotraj določenih napetostnih mej;
            
            
               –Direktiva 2014/53/EU Evropskega parlamenta in Sveta
                  7
                o radijski opremi;
            
            
               –Direktiva 2014/30/EU Evropskega parlamenta in Sveta
                  8
                o elektromagnetni združljivosti;
            
            
               –Direktiva 2012/19/EU Evropskega parlamenta in Sveta
                  9
                o odpadni električni in elektronski opremi;
            
            
               –Direktiva 2011/65/EU Evropskega parlamenta in Sveta
                  10
                o omejevanju uporabe nekaterih nevarnih snovi v električni in elektronski opremi.
            
            
               Poleg tega so številna gospodarstva po svetu (npr. ZDA, Japonska, Avstralija, Kitajska, Brazilija in Mehika) v zadnjih letih uvedla zakonodajo na področju teh izdelkov. 
            
            
               Učinkovitost pomivalnih strojev se preizkuša po standardih EN 50242 in EN 60436. Zdaj Evropski odbor za elektrotehnično standardizacijo prilagaja obstoječe merilne standarde, da bi se odpravile številne vrzeli v ugotovljeni ravni učinkovitosti med programom pomivanja, ki ga potrošniki dejansko uporabljajo, in trenutno standardiziranim preizkusom. Ta prilagoditev vključuje novo preizkusno napolnitev stroja z večjim številom oblik in materialov, kombiniran postopek ocenjevanja za kombinirano učinkovitost pomivanja in sušenja, nov referenčni detergent, preizkusne postopke za avtomatske programe in učinkovitost splakovanja. Prilagoditev standarda je v poznejši fazi razvoja in zelo verjetno bo končana do začetka uporabe delegiranega akta o označevanju z energijskimi nalepkami.
            
            
               2.POSVETOVANJA PRED SPREJETJEM AKTA
            
            
               2.1. Študija o pregledu in posvetovanje z zainteresiranimi stranmi 
            
            
               Za revizijo uredb o okoljsko primerni zasnovi in označevanju z energijskimi nalepkami se je leta 2014 začela izvajati študija o pregledu
                  11
               , na podlagi katere je bilo junija 2017 objavljeno končno poročilo. V njej je bila uporabljena metodologija za okoljsko primerno zasnovo izdelkov, povezanih z energijo (MEErP)
                  12
               . Študija je vključevala anketo med zainteresiranimi stranmi, dve srečanji zainteresiranih strani v letu 2015 in spletni seminar v letu 2016. Sodelovalo je približno 140 zainteresiranih strani. 
            
            
               V študiji o pregledu so bili zajeti gospodinjski pomivalni stroji, ki spadajo na področje uporabe navedenih pravnih instrumentov. Opravljena je bila tehnična, okoljska in ekonomska analiza, s katero se je ocenila potreba po posodobitvi zahtev za te izdelke in po oceni možnosti politike. To je bilo izvedeno v skladu s klavzulo o pregledu uredb ter v skladu z direktivo o okoljsko primerni zasnovi in uredbo o označevanju z energijskimi nalepkami.
            
            
               Študija o pregledu je bila pripravljena v odprtem postopku, s prispevki ustreznih zainteresiranih strani, vključno s proizvajalci in njihovimi združenji, okoljevarstvenimi nevladnimi organizacijami, potrošniškimi organizacijami in predstavniki držav članic. V okviru študije sta bila vzpostavljena namensko spletišče in platforma za izmenjavo informacij (BATIS), kjer so se redno objavljali vmesni rezultati in dodatna ustrezna gradiva, da so jih zainteresirane strani lahko pregledale in podale mnenja. Dokumenti na spletišču študije so še vedno na voljo za prenos in pripombe. Med študijo sta bili 23. junija 2015 v Sevilli in 17. novembra 2015 v Bruslju organizirani dve srečanji strokovnjakov, 7. oktobra 2016 pa je potekal spletni seminar. Zapisniki teh sestankov so na voljo na spletišču študije. 
            
            
               2.2. Delovni dokumenti in posvetovalni forum
            
         
         
            
               Službe Komisije so na podlagi rezultatov študije o pregledu pripravile delovna dokumenta, ki določata zahteve za okoljsko primerno zasnovo in označevanje z energijskimi nalepkami. Delovna dokumenta sta bila poslana članom posvetovalnega foruma in v vednost sekretariatu Odbora za okolje (ENVI) in Odbora za industrijo Evropskega parlamenta (ITRE). V posvetovalnem forumu so v skladu s členom 18 direktive o okoljsko primerni zasnovi in členom 14 Uredbe (EU) 2017/1369 uravnoteženo zastopane države članice, industrijska združenja in nevladne organizacije.
            
            
               O delovnih dokumentih se je razpravljalo na sestanku posvetovalnega foruma za okoljsko primerno zasnovo 19. decembra 2017. Službe Komisije so pred posvetovalnim forumom in po njem prejele in analizirale več kot 20 dokumentov o stališčih. 
            
            
               2.3. Rezultati posvetovanja z zainteresiranimi stranmi med posvetovalnim forumom in po njem 
            
            
               Glavne pripombe zainteresiranih strani glede ključnih značilnosti delovnega dokumenta je mogoče povzeti tako: 
            
            
               Minimalne zahteve glede energijske učinkovitosti v okviru okoljsko primerne zasnove
            
            
               Zainteresirane strani iz industrije so priporočile, da se ne določijo strožje zahteve od trenutno veljavnih, saj bi to negativno vplivalo na cenovno dostopnost aparatov in upočasnilo prodor pomivalnih strojev na trg v državah z nizkimi dohodki. Poudarile so, da tudi energijsko najmanj učinkoviti pomivalni stroji porabijo manj energije in vode, kot se ju porabi pri ročnem pomivanju. Po mnenju strokovnjakov iz industrije trenutni razred A+ (najnižji razred za večje pomivalne stroje) že ustreza najnižjim stroškom življenjskega cikla. Vendar so okoljevarstvene nevladne organizacije menile, da so predlogi Komisije premalo ambiciozni in zahtevale uvedbo druge stopnje s strožjimi zahtevami. 
            
            
               Izračun indeksa energijske učinkovitosti (EEI)
            
            
               Vse zainteresirane strani so zahtevale, da se v izračunu indeksa energijske učinkovitosti spremeni razlikovanje med večjimi in manjšimi aparati, kadar trenutno obstaja neskladje med zahtevo za okoljsko primerno zasnovo in izračunom, zaradi česar se po mnenju potrošniških organizacij daje nepoštena prednost večjim aparatom.
            
            
               Tehnologija, ki se prizna kot najboljša razpoložljiva, in prenovitev razredov na energijski nalepki
            
            
               Mnenja zainteresiranih strani glede vrste tehnologije, ki se šteje za najboljšo razpoložljivo, so bila deljena, v skladu z novo uredbo o označevanju z energijskimi nalepkami pa bi ta izbira pomembno vplivala na raven najvišjih razredov na energijski nalepki. Nekatere države članice in akterji iz industrije menijo, da tehnologije za strojno pomivanje posode s toplotnimi črpalkami ni mogoče šteti za najboljšo razpoložljivo tehnologijo, ker se omogočeni prihranki energije ne izravnajo z njeno višjo nakupno ceno in ker je njena razpoložljivost na trgu omejena. Druge države članice in okoljevarstvene nevladne organizacije menijo, da gre za trenutno najboljšo tehnologijo na trgu in bi jo bilo treba kot tako tudi obravnavati.
            
            
               Kar zadeva prenovitev energijskih razredov, bi v skladu s predlogom večina trenutno razpoložljivih aparatov spadala v razred E ali F (po prevrednotenju). Zainteresirane strani iz industrije so pozvale k spodbudi za napredovanje najmanj učinkovitih aparatov, in sicer z zagotavljanjem ožjih razredov, kot so trenutno predlagani (proti spodnjemu delu lestvice).
            
            
               Zahteve glede učinkovite rabe materialov
            
            
               Večina zainteresiranih strani se je – z manjšimi razhajanji glede ubeseditve – strinjala s predlaganimi zahtevami za označevanje hladilnih plinov ter razgradnjo električne in elektronske opreme, niso pa si bile edine glede predlogov Komisije za zahteve o rezervnih delih in dostopu do informacij. Nekatere države članice menijo, da bodo organi za nadzor trga te zahteve težko uveljavljali in da bi bilo treba dostop do informacij o popravilu in vzdrževanju omejiti samo na pooblaščene serviserje. Z zadnjim so se predstavniki industrije (zlasti proizvajalci) strinjali, bolj odprti pa so bili glede zahtev za rezervne dele, če bi jih nadomestile izjave. Okoljevarstvene nevladne organizacije in druge države članice so podprle predloge in/ali predlagale bolj ambiciozne.
            
            
               Hrup
            
            
               Nekatere države članice in zainteresirane strani iz industrije so predlagale, da se zmanjša strogost predlaganih razredov emisij hrupa, medtem ko so potrošniške nevladne organizacije predlagale uvedbo zahteve za okoljsko primerno zasnovo z zgornjo mejo emisij hrupa, da bi se izključili najbolj hrupni aparati.
            
            
               Stanja z nizko zahtevano močjo
            
            
               Številne zainteresirane strani so menile, da je treba spremeniti predlagane določbe o stanjih z nizko zahtevano močjo, kjer je bil del besedila preveč nejasen in ne povsem dosleden.
            
            
               2.4. Odprto javno posvetovanje
            
            
               Od 12. februarja do 7. maja 2018 je potekalo spletno javno posvetovanje
                  13
               , da bi se zbrala mnenja zainteresiranih strani o vprašanjih, kot so pričakovani učinek morebitnih zakonodajnih ukrepov na poslovanje in trende porabe energije.
            
            
               Spletno javno posvetovanje je vsebovalo skupen del o okoljsko primerni zasnovi in označevanju z energijskimi nalepkami, ki so mu sledila vprašanja o posameznih izdelkih, in sicer hladilnikih, pomivalnih strojih, pralnih in pralno-sušilnih strojih, televizorjih, elektronskih prikazovalnikih in svetilih. 
            
         
         
            
               Prejetih je bilo skupno 1 230 odgovorov, pri čemer so 67 % odgovorov prispevali potrošniki, 19 % pa podjetja (od teh je bilo tri četrtine MSP in četrtina velikih podjetij). Nevladne organizacije so predstavljale 6 % anketirancev, 7 % pa jih je bilo iz kategorije „drugo“. Nacionalne vlade ali organi lokalnih oblasti so predstavljali manj kot 1 % anketirancev, 0,25 % anketirancev pa je bilo predstavnikov nacionalnih organov za nadzor trga. 
            
            
               Udeleženci so bili večinoma iz Združenega kraljestva (41 %) in Nemčije (26 %), druga skupina pa je bila iz Avstrije, Belgije, Francije, Nizozemske in Španije ter je skupaj podala 17 % odgovorov. Skupina devetih drugih držav članic je podala še 9,5 % odgovorov, vendar pa rezidenti iz 12 držav članic EU niso odgovorili ali pa so podali zanemarljivo število odgovorov. Približno 5 % odgovorov so podali anketiranci iz tretjih držav.
            
            
               Od 1 230 anketirancev jih je 719 (58 %) odgovorilo samo na vprašanja o svetilih v okviru usklajene kampanje glede svetil v gledališčih. Štelo se je, da to odgovore precej izkrivlja, zato so bili pri nekaterih vprašanjih odgovori anketirancev, ki so odgovorili samo na vprašanja o svetilih, odstranjeni iz izračuna. Ker anketirancem ni bilo treba odgovoriti na vsa vprašanja, je bilo poleg tega veliko vprašanj brez odgovora (od 5 % do 90 %) povrhu tistih, na katera so odgovorili „ne vem“ ali „nimam mnenja“. Za boljši prikaz dejanskih odgovorov se je število neodgovorjenih vprašanj odštelo od preostalih odgovorov, ki so se šteli za 100 %.
            
            
               2.4.1 Skupni rezultati
            
            
               Okoli 63 % udeležencev je podprlo vključitev zahtev za okoljsko primerno zasnovo o popravljivosti in trajnosti, 65 % anketirancev pa je menilo, da bi morali biti ti podatki navedeni na energijski nalepki. 
            
            
               Glede popravljivosti izdelkov so udeleženci za „zelo pomembno“ do „pomembno“ (od 62 % do 68 %)
                  14
                šteli: garancijo, dobavljivost rezervnih delov in celovit priročnik za popravila in vzdrževanje. Rok dobave rezervnih delov je 56 % anketirancev štelo za „zelo pomemben“ do „pomemben“. 
            
            
               2.4.2 Posvetovanje z malimi in srednjimi podjetji (MSP)
                  15
                
            
            
               Eden od ciljev odprtega javnega posvetovanja je bil zbrati specifične povratne informacije o vlogi in pomenu MSP na trgu in se bolje seznaniti, kaj menijo MSP o vplivih teh šestih skupin izdelkov na okolje. 
            
            
               MSP so podala približno 10,5 % odgovorov. Poročala so, da so seznanjena z zahtevami za okoljsko primerno zasnovo in energijsko nalepko za izdelke, s katerimi se ukvarjajo. Vendar pa večinoma (90 %) niso odgovorila ali so odgovorila „ne vem/nimam mnenja“ (6 %) na vprašanja o: (i) potencialnem vplivu na samo poslovanje; (ii) potencialnih vplivih na MSP v primerjavi z večjimi podjetji in (iii) uvedbi zahtev za energijsko učinkovitosti v revidiranih predpisih o okoljski primerni zasnovi in označevanju z energijskimi nalepkami. Od tistih MSP, ki so izrazila mnenje, jih je okoli 3–4 % menilo, da bi učinki lahko bili negativni, okoli 1 % pa, da bodo pozitivni.
            
            
               2.4.3 Odgovori v zvezi z gospodinjskimi pomivalnimi stroji
            
            
               Med udeleženci, ki so odgovorili na tehnična vprašanja o gospodinjskih pomivalnih strojih, je le polovica (približno 47 %) vedela, da morajo pomivalni stroji dosegati minimalne zahteve glede učinkovitosti pomivanja, kar torej pomeni, da predhodno splakovanje ni potrebno. Približno 30 % anketirancev je vedelo, da daljši programi za strojno pomivanje posode običajno porabijo manj energije kot krajši programi (pri čemer približno 20 % tega ni vedelo, nadaljnjih 51 % pa ni odgovorilo ali so izbrali odgovor „ne vem/nimam mnenja“). 
            
            
               V zvezi s tem, kar bi moralo biti prikazano na energijski nalepki, je približno 50 % udeležencev menilo, da bi morale biti informacije o kombinaciji časa in porabe energije za pomivalne stroje jasnejše.
            
            
               Anketiranci so menili, da je vključitev naslednjih vidikov „pomembna“ ali „zelo pomembna“
                  16
                za oceno učinkovitosti gospodinjskih pomivalnih strojev: 
            
            
               –najpogosteje uporabljeni programi (45 %);
            
            
               –energetsko najbolj intenzivni programi (35 %);
            
            
               –trajanje programa (34 %) ter
            
            
               –stanja z nizko zahtevano močjo (33 %). 
            
            
               Potrošniki so tudi menili, da so najpomembnejši parametri, ki jih je treba navesti na energijski nalepki poraba vode, poraba energije in energijska učinkovitost. Tej skupini parametrov je sledila druga skupina, ki jo sestavljajo emisije hrupa, zmogljivost (število krožnikov, kozarcev itd.) ter kombinirana učinkovitost pomivanja in sušenja. 
            
            
               Kar zadeva vidike učinkovite rabe materialov, so anketiranci naslednje odgovore uvrstili kot „pomembne“ in „zelo pomembne“: 
            
            
               –hiter čas popravila (40 %);
            
         
         
            
               –garancija po popravilu (38 %);
            
            
               –podroben predračun za popolno popravilo (37 %);
            
            
               –seznam rezervnih delov in navodila za lastno popravilo (36 %);
            
            
               –seznam certificiranih serviserjev (35 %). 
            
            
               Če je pri vsakem od teh odgovorov vključena tudi uvrstitev kot „dokaj pomembno“, je v vsakem odgovoru zajetih dodatnih 9–11 % anketirancev.
            
            
               Najpogostejša odgovora na vprašanje, kako dolgo naj bi bili rezervni deli za pomivalne stroje na voljo, sta bila: več kot 10 let (približno 32 % anketirancev) in od 5 do 10 let (približno 20 %). Manj kot 2,5 % anketirancev je odgovorilo 5 let ali manj. (zapisanih je bilo 9 % odgovorov „ne vem/nimam mnenja“, približno 37 % pa jih ni odgovorilo).
            
            
               2.5. Potrošniška anketa o energijski nalepki
            
            
               Poleg pripravljalne študije in odprtega javnega posvetovanja je bila opravljena posebna potrošniška študija
                  17
               , da bi Komisija pridobila informacije o tem, kako bi morebitni različni simboli in oblike spremenjene energijske nalepke za gospodinjske pomivalne stroje vplivali na potrošnikovo razumevanje in njegove izbire. Anketa je bila izvedena v sedmih državah, ki skupaj obsegajo 39,7 % prebivalstva EU. V vsaki državi je anketo izpolnilo približno 1 350 anketirancev, reprezentativnih za prebivalstvo posamezne države glede na starost in spol. Anketa je bila končana julija 2018.
            
            
               Preizkušena je bila nova oblika nalepke z več simboli za posamezne specifične značilnosti izdelka:
            
            
               ·Večina predlaganih značilnosti je prikazana tudi na sedanji energijski nalepki, namreč poraba energije, poraba vode, nazivna zmogljivost (v smislu števila pogrinjkov za pomivalne stroje) in raven hrupa. Vendar sta na novi nalepki poraba energije in vode navedena na cikel, zraven pa je naveden preizkušeni program. 
            
            
               ·Novi predlog poleg tega vključuje dodan nov simbol, ki predstavlja trajanje (preizkušenega) programa.
            
            
               ·Nekaterih simbolov, prikazanih na sedanji energijski nalepki, na novi preizkušeni nalepki ni več, in sicer tistih, ki navajajo učinkovitost sušenja pomivalnih strojev.
            
            
               Namen študije je bil preveriti odzive potrošnikov na to:
            
            
               ·kako razumejo posamezne simbole, ki naj bi predstavljali predlagane značilnosti izdelka;
            
            
               ·kako razumejo celotno nalepko (kako se različni elementi povezujejo);
            
            
               ·kako pomembne so po njihovem mnenju značilnosti izdelka, ki naj bi bile predstavljene na predlagani novi nalepki;
            
            
               ·koliko pogrešajo informacije, navedene na sedanjih nalepkah, ki ne bodo vključene v predlagane nove nalepke;
            
            
               ·kako nalepke (glede na druge informacije o izdelku) vplivajo na njihovo odločanje.
            
            
               Večina anketirancev je menila, da je pomembno, da so vse te lastnosti (tj. poraba vode, kapaciteta obremenitve, trajanje programa in raven hrupa) navedene na energijski nalepki.
            
            
               Za porabo vode, število pogrinjkov, trajanje programa in raven hrupa so bili razviti in preizkušeni trije alternativni simboli. Simboli so kombinirani na energijski nalepki. Za simbole, ki predstavljajo porabo vode in raven hrupa, so rezultati pokazali vrzel med subjektivnim in objektivnim razumevanjem, tj. med navedenim razumevanjem in pravilnim prepoznavanjem ter sporočanjem specifičnih informacij na nalepki. 
            
         
         
            
               V predlogu energijske nalepke so bili ohranjeni simboli in elementi razporeditve, ki so jih anketiranci najbolj razumeli, če pa rezultati ankete niso omogočali takšnih zaključkov (na primer glede hrupa in trajanja programa), so bili ohranjeni tisti simboli in elementi, ki se najbolj skladajo s pristopom, uporabljenim za druge skupine izdelkov, in splošno obliko nalepke.
            
            
               2.6. Ocena učinka 
            
            
               Ocena učinka je potrebna, ko se pričakujejo znatni gospodarski, okoljski in družbeni učinki ukrepanja EU. Ocena učinka za pregled Uredbe (EU) št. 1016/2010
                  18
                in Delegirane uredbe Komisije (EU) št. 1059/2010 je bila opravljena med januarjem in marcem 2018.
            
            
               Podatki, zbrani v študiji o pregledu, so bili uporabljeni kot podlaga za oceno učinka. Skupina, ki je opravila študijo o oceni učinka, je z industrijo in strokovnjaki, ki predstavljajo druge zainteresirane strani in države članice, zbrala in obravnavala dodatne podatke ter informacije. Pri zbiranju dodatnih podatkov in informacij je bilo v ospredju naslednje: 
            
            
               –dodatni tržni podatki, zlasti razlike med številom modelov in obsegom prodaje razredov energijske učinkovitosti v obdobju 2003–2013;
            
            
               –optimiziranje meritev (revidirani standard) ter
            
            
               –možni učinki na proizvajalce.
            
            
               Dve začetni oceni učinka
                  19
                sta bili objavljeni pred sestankom posvetovalnega foruma. Gre za oceni učinka regulativnih ukrepov v zvezi s pregledom zahtev za okoljsko primerno zasnovo gospodinjskih pomivalnih strojev in regulativnega ukrepa v zvezi s pregledom označevanja gospodinjskih pomivalnih strojev z energijskim nalepkami (EU) št. 1059/2010. Prejete so bile povratne informacije o obeh začetnih ocenah učinka (11 oziroma 9 prispevkov). V povratnih informacijah so na splošno podprte zahteve za okoljsko primerno zasnovo in označevanje gospodinjskih pomivalnih strojev z energijskimi nalepkami, ker pomagajo blažiti podnebne spremembe, državljanom EU pomagajo zmanjševati stroške energije in vode ter gospodinjske aparate bolje vključujejo v krožno gospodarstvo s predlaganimi zahtevami glede popravljivosti in recikliranja. 
            
            
               Prejete so bile tudi povratne informacije o strogosti zahtev za okoljsko primerno zasnovo za minimalne zahteve glede energijske učinkovitosti, programe preizkušanja in stanja z nizko zahtevano močjo ter informacije, ki jih je treba navesti na energijski nalepki. V povratnih informacijah so bili v ospredju tudi vidiki učinkovite rabe virov, ki se na splošno podpirajo, nekateri dodatni predlogi pa se nanašajo na njihovo pravilno izvajanje.
            
            
               V oceni učinka so bile obravnavane naslednje možnosti:
            
            
               –možnost politike O: brez sprememb, kot podlaga za oceno: nobenih novih ukrepov, sedanja ureditev področja gospodinjskih pomivalnih strojev ostane nespremenjena;
            
            
               –možnost politike A: kombinacije bolj ambicioznih zahtev glede energijske učinkovitosti na podlagi okoljsko primerne zasnove in označevanja z energijskimi nalepkami (možni so različni scenariji);
            
            
               –možnost politike B: kombinacije manj ambicioznih zahtev glede energijske učinkovitosti na podlagi okoljsko primerne zasnove in označevanja z energijskimi nalepkami (možni so različni scenariji);
            
            
               –možnost politike C: poleg zahtev iz možnosti A in B še zahteve za okoljsko primerno zasnovo v zvezi z učinkovito rabo materialov (upoštevani so trije scenariji).
            
            
               Najučinkovitejša možnost z vidika energijske učinkovitosti, učinkovite rabe virov in prihrankov stroškov je kombinacija: (i) strožjih zahtev za okoljsko primerno zasnovo v zvezi z energijsko učinkovitostjo za večje aparate v okviru druge stopnje, ki bo začela veljati leta 2024, (ii) kategorij energijskih nalepk v (nesorazmerno) majhnih razmikih ter (iii) zahtev za učinkovito rabo materialov v zvezi z razpoložljivostjo rezervnih delov in informacij o popravilu. Ta možnost je bila izbrana kot prednostna.
            
            
               Do leta 2030 naj bi prednostna možnost prinesla:
            
            
               –prihranke električne energije v višini 2,06 TWh/leto in prihranke vode v višini 16 milijonov m3/leto, kar bi pomenilo prispevek v višini 0,14 % k cilju EU glede povečanja energijske učinkovitosti do leta 2030;
            
            
               –zmanjšanje emisij toplogrednih plinov v višini 0,7 Mt ekvivalenta CO2/leto;
            
            
               –18 milijonov EUR neto prihrankov stroškov za potrošnike (ob upoštevanju višje nakupne cene);
            
            
               –dodatne prihodke za podjetja v višini 4 milijarde EUR na leto, s tem pa bi se ustvarilo 11 000 dodatnih delovnih mest v predelovalni industriji EU in dodatnih 34 000 v maloprodajnem sektorju;
            
         
         
            
               –podporo konkurenčnosti industrije EU in vodilna vloga proizvajalcev visoke kakovosti;
            
            
               –več inovacij za učinkovitejše pomivalne stroje ter
            
            
               –večje prihodke in dobiček za neodvisna podjetja (kot so MSP), ki delujejo na področju popravil in obnove izdelkov.
            
            
               Poročilo o oceni učinka je bilo predloženo odboru Komisije za regulativni nadzor, ki ga je obravnaval 13. junija 2018. Odbor je izdal pozitivno mnenje s pridržki. Glavni pomisleki, ki jih je navedel odbor in so vključeni v končno različico ocene učinka, so naslednji:
            
            
               –poročilo ni dovolj pregledno glede sorazmerno majhnega pomena pobude z vidika njenega prispevka k ciljem EU na področju energije do leta 2030;
            
            
               –izbor prednostne možnosti ni dovolj utemeljen. Ni jasno, kako je v poročilu doseženo ravnovesje med energijsko učinkovitostjo, krožnim gospodarstvom in preferencami potrošnikov;
            
            
               –poročilo vidikov krožnega gospodarstva ne vključuje celovito in dosledno za vse izdelke z okoljsko primerno zasnovo. Prav tako ne ocenjuje njihovega učinka;
            
            
               –poročilo ni dovolj pregledno glede elementov, ki so že bili dogovorjeni, in izbir, ki so prepuščene političnemu odločanju. 
            
            
               Poročilo o oceni učinka je bilo spremenjeno tako, da so upoštevane pripombe odbora. Zlasti so bila dodana nova poglavja o „potrebi po ukrepanju“ in o „vprašanjih, ki niso obravnavana v oceni“, predstavitev vidikov krožnega gospodarstva, metodoloških predpostavk in prednostne možnosti pa je bila bistveno izboljšana.
            
            
               2.7 Mehanizem povratnih informacij
            
            
               Z mehanizmom povratnih informacij za boljše pravno urejanje so bile prejete pripombe sedmih držav članic EU in ene države nečlanice EU. Pripombe so se nanašale na zahteve glede imen programov, raven zahtev za energijsko učinkovitost, razpoložljivost in čas dobave rezervnih delov, razgradnjo komponent za recikliranje in orodja, potrebnega za razgradnjo, vsebino energijske nalepke ter na grafične elemente, vključene v zahteve za prodajo na daljavo.
            
            
               Vse pripombe so bile posredovane regulativnemu odboru za okoljsko primerno zasnovo in strokovni skupini za označevanje z energijskimi nalepkami ter so bile upoštevane pri razpravah in dokončnem oblikovanju osnutkov uredb.
            
            
               3.PRAVNI ELEMENTI DELEGIRANEGA AKTA
            
            
               3.1. Povzetek predloga uredbe o označevanju z energijskimi nalepkami
            
            
               Uredba o označevanju pomivalnih strojev z energijskimi nalepkami temelji na prednostni možnosti, ki je bila določena v poročilu o oceni učinka. Cilji doseči velike prihranke energije in vode, olajšati popravila in recikliranje ter narediti standardne programe privlačnejše za potrošnike so uravnoteženi s ciljema ohranjanja cenovne dostopnosti izdelkov in konkurenčnosti gospodarstva.
            
            
               Informacije na nalepki: 
            
            
               (1)Koda QR, ki vsebuje povezavo na informacije o modelu v zbirki podatkov o izdelkih 
            
            
               (2)Prevrednotena nalepka, ki uvaja razrede od A do G v skladu z Uredbo (EU) 2017/1369
            
            
               (3)Poraba energije v programu eco na 100 ciklov
            
            
               (4)Nazivna zmogljivost za program eco, izražena v standardnih pogrinjkih
            
         
         
            
               (5)Poraba vode v programu eco v litrih na cikel
            
            
               (6)Trajanje programa eco v hh:mm
            
            
               (7)Razredi in vrednost emisij akustičnega hrupa, ki se prenaša po zraku, v dB(A)
            
            
               3.2. Meritve in izračuni
            
            
               Ustrezne parametre izdelkov bi bilo treba meriti in računati po zanesljivih, natančnih in ponovljivih metodah. Proizvajalci lahko uporabijo merilne in računske metode ter harmonizirane standarde, določene v skladu s členom 13 Uredbe (EU) 2017/1369, takoj ko bodo na voljo in bodo napotila nanje v ta namen objavljena v Uradnem listu Evropske unije. Te metode so razvite posebej za to, da bi bile zanesljive, natančne in ponovljive. Zahteve za izračun indeksa energijske učinkovitosti so določene v Prilogi III k uredbi o označevanju z energijskimi nalepkami.
            
            
               Evropski odbor za elektrotehnično standardizacijo bi moral prilagoditi obstoječe merilne standarde, ki zagotavljajo ustrezne merilne metode za vse gospodinjske pomivalne stroje, zajete na področju uporabe predlaganega ukrepa.
            
            
               3.3. Postopek preverjanja za namene tržnega nadzora
            
            
               Pri izvajanju tržnega nadzora iz člena 8 Uredbe (EU) 2017/1369 morajo organi držav članic uporabiti postopek preverjanja za zahteve iz Priloge IX k revidirani uredbi o označevanju gospodinjskih pomivalnih strojev z energijskimi nalepkami.
            
            
               Dovoljena odstopanja pri preverjanjih, opredeljena v navedeni prilogi, se nanašajo samo na preverjanje parametrov, ki jih izmerijo organi držav članic, in jih proizvajalci ali uvozniki ne smejo uporabljati kot dovoljena odstopanja pri določanju vrednosti v tehnični dokumentaciji. 
            
            
               3.4. Datum za oceno in morebitno revizijo
            
            
               Revidirano uredbo je treba pregledati najpozneje 6 let po začetku njene veljavnosti.
            
            
               Glavna vprašanja v okviru pregleda so: 
            
            
               –možnosti za izboljšanje porabe energije ter funkcijske in okoljske učinkovitosti gospodinjskih pomivalnih strojev;
            
            
               –učinkovitost obstoječih ukrepov pri doseganju sprememb vedenja končnih uporabnikov glede nakupa energijsko učinkovitejših in z viri gospodarnejših aparatov ter uporabe energijsko učinkovitejših in z viri gospodarnejših programov; 
            
            
               –možnost uresničevanja ciljev krožnega gospodarstva.
            
            
               DELEGIRANA UREDBA KOMISIJE (EU) …/…
            
            
               z dne 11.3.2019
            
            
               o dopolnitvi Uredbe (EU) 2017/1369 Evropskega parlamenta in
                  Sveta v zvezi z označevanjem gospodinjskih pomivalnih strojev z energijskimi nalepkami
               
                  ter razveljavitvi Delegirane uredbe Komisije (EU) št. 1059/2010
            
            
               (Besedilo velja za EGP)
            
            
               EVROPSKA KOMISIJA JE –
            
         
         
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2017/1369 Evropskega parlamenta in Sveta z dne 4. julija 2017 o vzpostavitvi okvira za označevanje z energijskimi nalepkami in razveljavitvi Direktive 2010/30/EU
                  20
                ter zlasti člena 11(5) in člena 16 Uredbe, 
            
            
               ob upoštevanju naslednjega:
            
            
               (1)Uredba (EU) 2017/1369 Evropskega parlamenta in Sveta pooblašča Komisijo za sprejemanje delegiranih aktov v zvezi z označevanjem ali prevrednotenjem označevanja skupin izdelkov, ki imajo velik potencial za prihranke energije in, kadar je ustrezno, drugih virov.
            
            
               (2)Določbe o označevanju gospodinjskih pomivalnih strojev z energijskimi nalepkami so bile določene z Delegirano uredbo Komisije (EU) št. 1059/2010
                  21
               .
            
            
               (3)Sporočilo Komisije COM(2016) 773 final
                  22
                (delovni načrt za okoljsko primerno zasnovo), ki ga je Komisija pripravila na podlagi člena 16(1) Direktive 2009/125/ES Evropskega parlamenta in Sveta
                  23
               , določa prednostne delovne naloge na področju okoljsko primerne zasnove in označevanja z energijskimi nalepkami za obdobje 2016–2019. V delovnem načrtu so opredeljene skupine izdelkov, povezanih z energijo, ki jih je treba obravnavati kot prednostne pri izvajanju pripravljalnih študij in končnem sprejetju izvedbenih ukrepov ter pregledu Uredbe Komisije (EU) št. 1016/2010
                  24
                in Delegirane uredbe Komisije (EU) št. 1059/2010.
            
            
               (4)Ukrepi iz delovnega načrta za okoljsko primerno zasnovo lahko po ocenah skupaj prinesejo več kot 260 TWh letnih prihrankov končne energije leta 2030, kar je enako zmanjšanju emisij toplogrednih plinov za približno 100 milijonov ton na leto leta 2030. Gospodinjski pomivalni stroji so ena od skupin izdelkov, navedenih v delovnem načrtu; v letu 2030 je pri njih letni prihranek električne energije ocenjen na 2,1 TWh, kar ustreza zmanjšanju emisij toplogrednih plinov za 0,7 Mt ekvivalenta CO2/leto, prihranek vode pa na 16 milijonov m3.
            
            
               (5)Gospodinjski pomivalni stroji so tudi med skupinami izdelkov iz člena 11(5)(b) Uredbe (EU) 2017/1369, za katere bi morala Komisija sprejeti delegirani akt o uvedbi prevrednotene nalepke z lestvico od A do G.
            
            
               (6)Komisija je pregledala Uredbo (EU) št. 1059/2010 skladno z njenim členom 7 ter analizirala tehnične, okoljske in gospodarske vidike ter vpliv vedenja uporabnikov. Pregled je bil opravljen v tesnem sodelovanju z deležniki in zainteresiranimi stranmi iz Unije in tretjih držav. Rezultati pregleda so bili objavljeni in predstavljeni posvetovalnemu forumu, ustanovljenemu na podlagi člena 14 Uredbe (EU) 2017/1369. 
            
            
               (7)Na podlagi pregleda je bilo ugotovljeno, da je treba uvesti revidirane zahteve za označevanje gospodinjskih pomivalnih strojev z energijskimi nalepkami.
            
            
               (8)Negospodinjski pomivalni stroji imajo posebne značilnosti in se uporabljajo za posebne namene. Zanje veljajo drugi predpisi, zlasti Direktiva 2006/42/ES Evropskega parlamenta in Sveta
                  25
               , zato ne bi smeli biti zajeti v obseg uporabe te uredbe. Ta uredba za gospodinjske pomivalne stroje bi se morala uporabljati za pomivalne stroje z enakimi tehničnimi značilnostmi, ne glede na okolje, v katerem se uporabljajo. 
            
            
               (9)Okoljski vidiki gospodinjskih pomivalnih strojev, ki so bili opredeljeni kot pomembni za namene te uredbe, so poraba energije in vode v fazi uporabe, ustvarjena količina odpadkov ob koncu življenjske dobe ter emisije v zrak in vodo v fazi proizvodnje zaradi pridobivanja in predelave surovin in fazi uporabe zaradi porabe elektrike. 
            
            
               (10)Iz pregleda je razvidno, da je porabo električne energije in vode pri gospodinjskih pomivalnih strojih mogoče še nadalje zmanjšati z izvajanjem ukrepov glede označevanja z energijskimi nalepkami s poudarkom na boljšem razlikovanju med izdelki. Tako bi se dobaviteljem dala spodbuda za nadaljnje izboljševanje energijske učinkovitosti in učinkovite rabe virov gospodinjskih pomivalnih strojev, pri tem pa bi se pospešilo preoblikovanje trga v smeri učinkovitejših tehnologij.
            
            
               (11)Označevanje gospodinjskih pomivalnih strojev z energijskimi nalepkami potrošnikom omogoča informirano izbiro energijsko učinkovitejših in z viri gospodarnejših aparatov. S posebno anketo med potrošniki v skladu s členom 14(2) Uredbe (EU) 2017/1369 je bilo potrjeno, da so informacije, navedene na nalepki, razumljive in pomembne.
            
            
               (12)Gospodinjski pomivalni stroji, ki so razstavljeni na trgovinskih sejmih, bi morali biti opremljeni z energijsko nalepko, če je bila prva enota modela že dana na trg ali je dana na trg na trgovinskem sejmu.
            
            
               (13)Ustrezni parametri za izdelke bi se morali meriti z uporabo zanesljivih, točnih in ponovljivih metod. Navedene metode bi morale upoštevati priznane najsodobnejše merilne metode vključno s harmoniziranimi standardi, ki jih sprejmejo evropske organizacije za standardizacijo, navedene v Prilogi I k Uredbi (EU) št. 1025/2012 Evropskega parlamenta in Sveta
                  26
               , če so ti standardi na voljo.
            
            
               (14)Ob priznavanju rasti prodaje izdelkov, povezanih z energijo, v spletnih prodajalnah in na internetnih prodajnih platformah namesto neposredno pri dobaviteljih bi bilo treba pojasniti, da bi morali biti ponudniki storitev spletnih prodajaln in internetnih prodajnih platform odgovorni za prikaz nalepke, ki jo zagotovi dobavitelj, v bližini cene. Dobavitelja bi morale obvestiti o navedeni obveznosti, vendar ne bi smele biti odgovorne za točnost ali vsebino nalepke ter priloženi informacijski list izdelka. Vendar bi morale z uporabo člena 14(1)(b) Direktive 2000/31/ES Evropskega parlamenta in Sveta
                  27
                o elektronskem poslovanju take platforme internetnega gostovanja ravnati hitro, da bi odstranile ali onemogočile  dostop do informacij o zadevnem izdelku, če vedo za neskladnost (npr. manjkajočo, nepopolna ali nepravilno nalepko ali informacijski list izdelka), npr. če jih o njej  obvesti organ za nadzor trga. Za dobavitelja, ki prodaja neposredno končnim uporabnikom prek svojega spletnega mesta, veljajo obveznosti glede prodaje na daljavo iz člena 5 Uredbe (EU) 2017/1369.
            
            
               (15)Posvetovalni forum in strokovnjaki iz držav članic so v skladu s členom 17 Uredbe (EU) št. 2017/1369 obravnavali ukrepe, ki jih določa ta uredba.
            
            
               (16)Uredbo (EU) št. 1059/2010 bi bilo treba razveljaviti –
            
            
               SPREJELA NASLEDNJO UREDBO:
            
         
         
            
               Člen 1
               Predmet urejanja in področje uporabe
            
            
               1.Ta uredba določa zahteve za označevanje gospodinjskih pomivalnih strojev, ki se napajajo iz električnega omrežja, in gospodinjskih pomivalnih strojev, ki se napajajo iz električnega omrežja ali iz akumulatorjev, vključno z vgradnimi gospodinjskimi pomivalnimi stroji, ter zahteve za zagotavljanje dodatnih informacij o teh gospodinjskih pomivalnih strojih. 
            
            
               2.Ta uredba se ne uporablja za:
            
            
               (a)pomivalne stroje, ki spadajo na področje uporabe Direktive 2006/42/ES;
            
            
               (b)akumulatorsko napajane gospodinjske pomivalne stroje, ki jih je mogoče priključiti na električno omrežje prek ločeno kupljenega pretvornika AC/DC. 
            
            
               Člen 2
               Opredelitev pojmov
            
            
               V tej uredbi se uporabljajo naslednje opredelitve pojmov:
            
            
               (1)„električno omrežje“ pomeni električno energijo iz omrežja z napetostjo 230 voltov (±10 %) pri izmeničnem toku pri 50 Hz; 
            
            
               (2)„gospodinjski pomivalni stroj“ pomeni stroj, ki pomiva in splakuje namizno posodo ter za katerega proizvajalec v izjavi o skladnosti navede, da je skladen z Direktivo 2014/35/EU Evropskega parlamenta in Sveta
                  28
                ali Direktivo 2014/53/EU Evropskega parlamenta ali Sveta
                  29
               ; 
            
            
               (3)„vgradni gospodinjski pomivalni stroj“ pomeni gospodinjski pomivalni stroj, ki je zasnovan, preizkušen in se trži izključno: 
            
            
               (a)za namestitev v ohišju ali ograditev (zgoraj, spodaj in ob straneh) s ploščami; 
            
            
               (b)za varno pritrditev na straneh, na zgornjem ali spodnjem delu ohišja ali plošč ter
            
            
               (c)za opremo s celovito tovarniško zaključeno sprednjo stranjo ali sprednjo ploščo, izdelano po meri;
            
            
               (4)„prodajno mesto“ pomeni lokacijo, kjer so gospodinjski pomivalni stroji razstavljeni ali ponujeni v prodajo, najem ali najemni nakup.
            
            
               Za namene prilog so v Prilogi I določene dodatne opredelitve pojmov.
            
            
               Člen 3
               Obveznosti dobaviteljev
            
            
               1.Dobavitelji morajo zagotoviti, da:
            
            
               (a)je na vsak gospodinjski pomivalni stroj nameščena tiskana nalepka v obliki, ki je določena v Prilogi IV;
            
            
               (b)se parametri z informacijskega lista izdelka, kakor so določeni v Prilogi V, vnesejo v zbirko podatkov o izdelkih;
            
            
               (c)se na izrecno zahtevo trgovca da na voljo informacijski list izdelka v tiskani obliki;
            
         
         
            
               (d)se vsebina tehnične dokumentacije, določene v Prilogi VI, vnese v zbirko podatkov o izdelkih;
            
            
               (e)vsako vizualno oglaševanje določenega modela gospodinjskega pomivalnega stroja vključuje razred energijske učinkovitosti in razpon razpoložljivih razredov energijske učinkovitosti na nalepki skladno s prilogama VII in VIII;
            
            
               (f)vsako tehnično promocijsko gradivo za določen model gospodinjskega pomivalnega stroja, tudi na internetu, ki opisuje njegove specifične tehnične parametre, vključuje razred energijske učinkovitosti navedenega modela in razpon razredov učinkovitosti, ki so prikazani na nalepki, v skladu s Prilogo VII;
            
            
               (g)se elektronska nalepka v obliki in z informacijami, kot je določeno v Prilogi III, da na voljo trgovcem za vsak model gospodinjskega pomivalnega stroja; 
            
            
               (h)se elektronski informacijski list izdelka, kot je določen v Prilogi V, da na voljo trgovcem za vsak model gospodinjskega pomivalnega stroja.
            
            
               2.Razred energijske učinkovitosti in razred emisij akustičnega hrupa, ki se prenaša po zraku, sta opredeljena v Prilogi II in se izračunata v skladu s Prilogo III.
            
            
               Člen 4
               Obveznosti trgovcev
            
            
               Trgovci zagotovijo, da:
            
            
               (a)ima vsak gospodinjski pomivalni stroj na prodajnem mestu, vključno s trgovinskimi sejmi, nalepko, ki jo zagotovi dobavitelj skladno s točko 1(a) člena 3, pri čemer je nalepka na vgradne gospodinjske pomivalne stroje nameščena tako, da je jasno vidna, na vse druge gospodinjske pomivalne stroje pa tako, da je jasno vidna na zunanji sprednji strani ali na vrhu gospodinjskega pomivalnega stroja;
            
            
               (b)se v primeru prodaje na daljavo nalepka in informacijski list izdelka predložita v skladu s prilogama VII in VIII;
            
            
               (c)vsak vizualni oglas za določen model gospodinjskega pomivalnega stroja vključuje razred energijske učinkovitosti navedenega modela in razpon razredov energijske učinkovitosti, ki so prikazani na nalepki, skladno s Prilogo VII;
            
            
               (d)vsako tehnično promocijsko gradivo za določen model gospodinjskega pomivalnega stroja, tudi na internetu, ki opisuje njegove specifične tehnične parametre, vključuje razred energijske učinkovitosti navedenega modela in razpon razredov učinkovitosti, ki so prikazani na nalepki, v skladu s Prilogo VII;
            
            
               Člen 5
               Obveznosti internetnih gostiteljskih platform 
            
            
               Kadar ponudnik storitve gostovanja iz člena 14 Direktive 2000/31/ES omogoča neposredno prodajo gospodinjskih pomivalnih strojev prek svoje spletne strani, omogoči prikaz elektronske nalepke in elektronskega informacijskega lista izdelka, ki ju zagotovi trgovec, na prikazovalnem mehanizmu skladno z določbami iz Priloge VIII, ter trgovca obvesti o obveznosti, da ju prikaže.
            
            
               Člen 6
               Merilne metode
            
            
               Informacije, ki jih je treba zagotoviti v skladu s členoma 3 in 4, se pridobijo z zanesljivimi, natančnimi in ponovljivimi merilnimi in računskimi metodami, pri katerih se upoštevajo najsodobnejše splošno priznane merilne in računske metode, določene v Prilogi III.
            
            
               Člen 7
               Postopek preverjanja za namene nadzora trga
            
            
               Države članice pri izvajanju nadzora trga iz odstavka 3 člena 8 Uredbe (EU) 2017/1369 uporabljajo postopek preverjanja iz Priloge IX k tej uredbi.
            
            
               Člen 8
               Pregled
            
            
               Komisija pregleda to uredbo z vidika tehnološkega napredka in rezultate tega pregleda, če je ustrezno vključno z osnutkom predloga revizije, predstavi posvetovalnemu forumu najpozneje do [UP – vstavite datum – šest let po začetku veljavnosti te uredbe]. 
            
         
         
            
               Pri pregledu se oceni zlasti:
            
            
               (a)možnosti za izboljšanje porabe energije ter funkcijske in okoljske učinkovitosti gospodinjskih pomivalnih strojev;
            
            
               (b)učinkovitost obstoječih ukrepov pri doseganju sprememb vedenja končnih uporabnikov glede nakupa energijsko učinkovitejših in z viri gospodarnejših aparatov ter uporabe energijsko učinkovitejših in z viri gospodarnejših programov; 
            
            
               (c)možnost uresničevanja ciljev krožnega gospodarstva. 
            
            
               Člen 9
               Razveljavitev
            
            
               Uredba (EU) št. 1059/2010 se razveljavi s 1. marcem 2021.
            
            
               Člen 10
               Prehodni ukrepi
            
            
               Od [UP – vstavite datum začetka veljavnosti te uredbe] do 28. februarja 2021 se standardni podatki o izdelku, ki se zahtevajo na podlagi točke (b) člena 3 Uredbe (EU) št. 1059/2010, namesto v tiskani obliki, priloženi izdelku, lahko dajo na voljo prek zbirke podatkov o izdelkih. V tem primeru dobavitelj zagotovi, da se standardni podatki o izdelku na izrecno zahtevo trgovca dajo na voljo v tiskani obliki.
            
            
               Člen 11
               Začetek veljavnosti in uporaba
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Uporablja se od 1. marca 2021. Vendar se člen 10 uporablja od [UP – vstavite datum začetka veljavnosti te uredbe], točke 1(a), (b) in (c) člena 3 pa se uporabljajo od 1. novembra 2020.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 11.3.2019
            
            
               
                     Za Komisijo
               
               
                     Predsednik
                     Jean-Claude JUNCKER
               
            
         
         
            
                  
                     (1)
                  
                        Direktiva 2009/125/ES Evropskega parlamenta in Sveta z dne 21. oktobra 2009 o vzpostavitvi okvira za določanje zahtev za okoljsko primerno zasnovo izdelkov, povezanih z energijo (UL L 285, 31.10.2009, str. 10).
               
               
                  
                     (2)
                  
                        Uredba (EU) 2017/1369 Evropskega parlamenta in Sveta z dne 4. julija 2017 o vzpostavitvi okvira za označevanje z energijskimi nalepkami in razveljavitvi Direktive 2010/30/EU (UL L 198, 28.7.2017, str. 1).
               
               
                  
                     (3)
                  
                        Zaprtje zanke – akcijski načrt EU za krožno gospodarstvo. COM(2015) 614 final, Bruselj, 2.12.2015.
               
               
                  
                     (4)
                  
                        Delegirana uredba Komisije (EU) št. 1059/2010 z dne 28. septembra 2010 o dopolnitvi Direktive Evropskega parlamenta in Sveta 2010/30/EU glede zahtev za energijsko označevanje gospodinjskih pomivalnih strojev (UL L 314, 30.11.2010, str. 1).
               
               
                  
                     (5)
                  
                        Uredba Komisije (ES) št. 1275/2008 z dne 17. decembra 2008 o izvajanju Direktive Evropskega parlamenta in Sveta 2005/32/ES glede zahtev za okoljsko primerno zasnovo za porabo energije pri električni in elektronski gospodinjski ter pisarniški opremi v stanju pripravljenosti in izključenosti (UL L 339, 18.12.2008, str. 45).
               
               
                  
                     (6)
                  
                        Direktiva 2014/35/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z omogočanjem dostopnosti na trgu električne opreme, ki je načrtovana za uporabo znotraj določenih napetostnih mej (UL L 96, 29.3.2014, str. 357).
               
               
                  
                     (7)
                  
                        Direktiva 2014/53/EU Evropskega parlamenta in Sveta z dne 16. aprila 2014 o harmonizaciji zakonodaj držav članic v zvezi z dostopnostjo radijske opreme na trgu in razveljavitvi Direktive 1999/5/ES (UL L 153, 22.5.2014, str. 62).
               
               
                  
                     (8)
                  
                        Direktiva 2014/30/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z elektromagnetno združljivostjo (prenovitev) (UL L 96, 29.3.2014, str. 79).
               
               
                  
                     (9)
                  
                        Direktiva 2012/19/EU Evropskega parlamenta in Sveta z dne 4. julija 2012 o odpadni električni in elektronski opremi (OEEO) (UL L 197, 24.7.2012, str. 38).
               
               
                  
                     (10)
                  
                        Direktiva 2011/65/EU Evropskega parlamenta in Sveta z dne 8. junija 2011 o omejevanju uporabe nekaterih nevarnih snovi v električni in elektronski opremi (UL L 174, 1.7.2011, str. 88).
               
               
                  
                     (11)
                  
                        Pripravljalna študija o okoljsko primerni zasnovi in energijskih nalepkah za pomivalne stroje, na voljo na: 
                  http://susproc.jrc.ec.europa.eu/Dishwashers/documents.html
               
               
                  
                     (12)
                  
                        
                  Kemna, R.B.J., Methodology for the Ecodesign of Energy-related Products (MEErP) – Part 2, VHK for the European Commission, 2011
                   (MEErP).
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_en.
               
               
                  
                     (14)
                  
                        Lestvica v razponu od „nepomembno“, „dokaj pomembno“, „pomembno“, „zelo pomembno“, „ne vem ali nimam mnenja“ in brez odgovora.
               
               
                  
                     (15)
                  
                        MSP < 250 zaposlenih.
               
               
                  
                     (16)
                  
                        Lestvica odgovorov je vsebovala naslednje možnosti: „nepomembno“, „dokaj pomembno“, „pomembno“, „zelo pomembno“, „ne vem ali nimam mnenja“ in brez odgovora.
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, „Study on consumer understanding of draft energy labels for household washing machines, household washer-dryers and household dishwashers“ (Študija o razumevanju osnutka energijskih nalepk za gospodinjske pralne in pralno-sušilne stroje ter pomivalne stroje med potrošniki), CentERdata., julij 2018, po naročilu EK pod št. FWC ENER/C3/2015-631/04.
               
               
                  
                     (18)
                  
                        Uredba Komisije (EU) št. 1016/2010 z dne 10. novembra 2010 o izvajanju Direktive 2009/125/ES Evropskega parlamenta in Sveta glede zahtev za okoljsko primerno zasnovo gospodinjskih pomivalnih strojev (UL L 293, 11.11.2010, str. 31).
               
               
                  
                     (19)
                  
                        Evidentirani pod referenčnima številkama ARES(2018) 476416 in ARES(2018) 476380.
               
               
                  
                     (20)
                  
                        UL L 198, 28.7.2017, str. 1.
               
               
                  
                     (21)
                  
                        Delegirana uredba Komisije (EU) št. 1059/2010 z dne 28. septembra 2010 o dopolnitvi Direktive Evropskega parlamenta in Sveta 2010/30/EU glede zahtev za energijsko označevanje gospodinjskih pomivalnih strojev (UL L 314, 30.11.2010, str. 1).
               
               
                  
                     (22)
                  
                        Sporočilo Komisije. Delovni načrt za okoljsko primerno zasnovo za obdobje 2016–2019 (COM(2016) 773 final, Bruselj, 30.11.2016).
               
               
                  
                     (23)
                  
                        Direktiva 2009/125/ES Evropskega parlamenta in Sveta z dne 21. oktobra 2009 o vzpostavitvi okvira za določanje zahtev za okoljsko primerno zasnovo izdelkov, povezanih z energijo (UL L 285, 31.10.2009, str. 10).
               
               
                  
                     (24)
                  
                        UL L 293, 11.11.2010, str. 31.
               
               
                  
                     (25)
                  
                        Direktiva 2006/42/ES Evropskega parlamenta in Sveta z dne 17. maja 2006 o strojih (UL L 157, 9.6.2006, str. 24).
               
               
                  
                     (26)
                  
                        Uredba (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (UL L 316, 14.11.2012, str. 12).
               
               
                  
                     (27)
                  
                        Direktiva 2000/31/ES Evropskega parlamenta in Sveta z dne 8. junija 2000 o nekaterih pravnih vidikih storitev informacijske družbe, zlasti elektronskega poslovanja na notranjem trgu (Direktiva o elektronskem poslovanju) (UL L 178, 17.7.2000, str. 1).
               
               
                  
                     (28)
                  
                        Direktiva 2014/35/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z omogočanjem dostopnosti na trgu električne opreme, ki je načrtovana za uporabo znotraj določenih napetostnih mej (UL L 96, 29.3.2014, str. 357).
               
               
                  
                     (29)
                  
                        Direktiva 2014/53/EU Evropskega parlamenta in Sveta z dne 16. aprila 2014 o harmonizaciji zakonodaj držav članic v zvezi z dostopnostjo radijske opreme na trgu in razveljavitvi Direktive 1999/5/ES (UL L 153, 22.5.2014, str. 62).
               
            
      
    ---documentbreak--- 
      
         
         
            
               PRILOGA I
               Opredelitve pojmov, ki se uporabljajo v prilogah
            
            
               Uporabljajo se naslednje opredelitve pojmov:
            
            
               (1)„indeks energijske učinkovitosti“ (EEI) pomeni razmerje med porabo energije v programu eco in porabo energije v standardnem programu; 
            
            
               (2)„poraba energije v programu eco“ (EPEC) pomeni porabo energije gospodinjskega pomivalnega stroja v programu eco, izraženo v kilovatnih urah na cikel;
            
            
               (3)„poraba energije v standardnem programu“ (SPEC) pomeni referenčno porabo energije, izraženo v kilovatnih urah na cikel, glede na nazivno zmogljivost gospodinjskega pomivalnega stroja; 
            
            
               (4)„program“ pomeni niz vnaprej določenih operacij, ki jih dobavitelj navede kot ustrezne za določene stopnje umazanosti ali vrste posode ali oboje;
            
            
               (5)„cikel“ pomeni celotni postopek čiščenja, splakovanja in sušenja, kot je določen za izbrani program in ki sestoji iz vrste operacij do zaključka delovanja;
            
            
               (6)„koda za hiter odgovor (QR)“ pomeni matrično črtno kodo, vključeno na energijsko nalepko modela izdelka s povezavo na informacije o modelu v javnem delu zbirke podatkov o izdelku;
            
            
               (7)„pogrinjek“ (ps) pomeni set pribora za eno osebo, ki ne vključuje servirnega pribora;
            
            
               (8)„servirni pribor“ pomeni predmete za pripravo in serviranje hrane in lahko vključuje posode, servirne sklede, servirne vilice in žlice ter pladnje;
            
            
               (9)„nazivna zmogljivost“ pomeni največje število pogrinjkov skupaj s servirnim priborom, ki jih je mogoče v gospodinjskem pomivalnem stroju pomiti, sprati in posušiti z enim ciklom, če je obremenjen v skladu z navodili dobavitelja;
            
            
               (10)„poraba vode v programu eco“ (EPWC) pomeni porabo vode gospodinjskega pomivalnega stroja v programu eco, izraženo v litrih na cikel;
            
            
               (11)„indeks učinkovitosti pomivanja“ (IC) pomeni razmerje med učinkovitostjo pomivanja gospodinjskega pomivalnega stroja in učinkovitostjo pomivanja referenčnega gospodinjskega pomivalnega stroja;
            
            
               (12)„indeks učinkovitosti sušenja“ (ID) pomeni razmerje med učinkovitostjo sušenja gospodinjskega pomivalnega stroja in učinkovitostjo sušenja referenčnega gospodinjskega pomivalnega stroja; 
            
            
               (13)„trajanje programa“ (Tt) pomeni čas od začetka izbranega programa, brez morebitnega zamika vklopa, ki ga nastavi uporabnik, do znaka za konec programa, ko ima uporabnik dostop do posode v stroju;
            
            
               (14)„eco“ program pomeni ime programa gospodinjskega pomivalnega stroja, za katerega je proizvajalec navedel, da je primeren za pomivanje srednje umazanega pribora, in na katerega se nanašajo informacije na energijski nalepki in informacijskem listu izdelka; 
            
            
               (15)„stanje izključenosti“ pomeni stanje, v katerem je gospodinjski pomivalni stroj povezan z električnim omrežjem in ne izvaja nobene funkcije; za stanje izključenosti se štejejo tudi: 
            
            
               (a)stanja, ki omogočajo samo prikaz stanja izključenosti;
            
            
               (b)stanja, ki omogočajo samo funkcije, namenjene zagotavljanju elektromagnetne združljivosti v skladu z Direktivo 2014/30/EU Evropskega parlamenta in Sveta
                  1
               ;
            
         
         
            
               (16)„stanje pripravljenosti“ pomeni stanje, v katerem je gospodinjski pomivalni stroj priključen na električno omrežje in omogoča samo naslednje funkcije, ki lahko trajajo nedoločen čas: 
            
            
               (a)funkcijo ponovnega aktiviranja ali funkcijo ponovnega aktiviranja in zgolj prikaz omogočene funkcije ponovnega aktiviranja in/ali
            
            
               (b)funkcijo ponovnega vklopa prek omrežne povezave in/ali
            
            
               (c)prikaz informacij ali stanja in/ali
            
            
               (d)funkcija zaznavanja za nujne ukrepe;
            
            
               (17)„omrežje“ pomeni komunikacijsko infrastrukturo, sestavljeno iz povezav, arhitekture, komponent, organizacijskih načel, komunikacijskih postopkov in formatov (protokolov); 
            
            
               (18)„zamik zagona“ pomeni stanje, ko je uporabnik nastavil določeno zakasnitev začetka izvajanja cikla izbranega programa;
            
            
               (19)„garancija“ pomeni vsako zavezo trgovca ali dobavitelja, da potrošniku:
            
            
               (a)povrne plačano ceno ali
            
            
               (b)na kakršen koli način nadomesti, popravi ali obravnava gospodinjske pomivalne stroje, če ne izpolnjujejo specifikacij iz garancijske izjave ali ustreznega oglaševanja;
            
            
               (20)„prikazovalni mehanizem“ pomeni vsak zaslon, vključno z zaslonom na dotik, ali drugo vizualno tehnologijo, ki se uporablja za prikaz internetnih vsebin uporabnikom;
            
            
               (21)„gnezdni prikaz“ pomeni vizualni vmesnik, pri katerem se do slike ali nabora podatkov dostopa s pritiskom na miškin gumb, pomikom miškinega kazalca čez sliko ali povečavo druge slike ali nabora podatkov na zaslonu na dotik; 
            
            
               (22)„zaslon na dotik“ pomeni zaslon, ki se odziva na dotik, na primer zaslon tabličnega računalnika, prenosnega računalnika ali pametnega telefona; 
            
            
               (23)„nadomestno besedilo“ pomeni besedilo, ki je ponujeno namesto grafičnega prikaza in omogoča predstavitev podatkov v negrafični obliki, kadar prikazovalniki ne omogočajo grafičnega prikaza, ali kot pripomoček za dostopnost, kot so vhodni podatki za aplikacije za sintezo govora.
            
            
               PRILOGA II
            
            
               A. Razredi energijske učinkovitosti 
            
            
               Razred energijske učinkovitosti gospodinjskega pomivalnega stroja se določi na podlagi njegovega indeksa energijske učinkovitosti (EEI), kakor je določen v preglednici 1.
            
            
               EEI gospodinjskega pomivalnega stroja se izračuna skladno s Prilogo IV.
            
            
               Preglednica 1
               Razredi energijske učinkovitosti
            
            
                     
                        Razred energijske učinkovitosti
                     
                  
                  
                     
                        Indeks energijske učinkovitosti
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
         
            
               B. Razredi emisij akustičnega hrupa, ki se prenaša po zraku 
            
            
               Razred emisij akustičnega hrupa, ki se prenaša po zraku, gospodinjskega pomivalnega stroja se določi na podlagi emisij akustičnega hrupa, ki se prenaša po zraku, kakor so določene v preglednici 2. 
            
            
               Preglednica 2
               Razredi emisij akustičnega hrupa, ki se prenaša po zraku
            
            
                     
                        Razred emisij akustičnega hrupa, ki se prenaša po zraku
                     
                  
                  
                     
                        Hrup (dB(A))
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               PRILOGA III
               Nalepka
            
            
               1.NALEPKA
            
            
               
                  
            
            
               
            
               Na nalepki so navedene naslednje informacije:
            
            
               I.koda QR;
            
            
               II.ime dobavitelja ali blagovna znamka;
            
            
               III.dobaviteljeva identifikacijska oznaka modela; 
            
            
               IV.lestvica razredov energijske učinkovitosti od A do G; 
            
            
               V.razred energijske učinkovitosti, določen v skladu s točko A Priloge II;
            
            
               VI.poraba energije v programu eco (EPEC) v kWh na 100 ciklov, zaokrožena na najbližje celo število;
            
            
               VII.nazivna zmogljivost za program eco, izražena v standardnih pogrinjkih;
            
            
               VIII.poraba vode v programu eco (EPWC) v litrih na cikel, zaokrožena na eno decimalno mesto;
            
            
               IX.trajanje programa eco v h:min, zaokroženo na najbližjo minuto;
            
            
               X.emisije akustičnega hrupa, ki se prenaša po zraku, izražene v dB(A) glede na 1 pW in zaokrožene na najbližje celo število, ter razred emisij hrupa, ki se prenaša po zraku, določen v skladu s točko B Priloge II;
            
            
               XI.številka te uredbe, in sicer „2019/XXX“ [UP: v to točko in v desni kot energijske nalepke vstavite številko te uredbe].
            
         
         
            
               
            
               2.OBLIKA NALEPKE
            
            
               Oblika nalepke je takšna, kot je prikazana na spodnji sliki.
            
            
               
                  
            
            
               Pri čemer velja:
            
            
               (a)Oznaka je široka najmanj 96 mm in visoka najmanj 192 mm. Če je natisnjena oznaka večja, je njena vsebina vseeno sorazmerna z zgornjimi specifikacijami.
            
            
               (b)Ozadje nalepke je 100-odstotno bele barve.
            
            
               (c)Uporabljata se pisavi Verdana in Calibri.
            
            
               (d)mere in specifikacije elementov nalepke so skladne z obliko nalepke za gospodinjske pomivalne stroje;
            
            
               (e)barve so cianova, škrlatna, rumena in črna, kot v naslednjem primeru: 0,70,100,0: 0 % cianove, 70 % škrlatne, 100 % rumene, 0 % črne;
            
            
               (f)nalepka mora zadostiti vsem naslednjim zahtevam (številke se nanašajo na zgornjo sliko): 
            
            
               barvi logotipa EU sta:
            
            
               –ozadje: 100,80,0,0;
            
            
               –zvezdice: 0,0,100,0;
            
            
               barva energijskega logotipa je: 100,80,0,0;
            
            
               koda QR je 100-odstotno črne barve;
            
            
               ime dobavitelja je 100-odstotno črne barve in v pisavi Verdana krepko velikosti 9 točk;
            
            
               identifikacijska oznaka modela je 100-odstotno črne barve in v pisavi Verdana Regular velikosti 9 točk;
            
            
               lestvica A do G je naslednja:
            
            
               –črke lestvice energijske učinkovitosti so 100-odstotno bele barve in v pisavi Calibri krepko velikosti 19 točk; črke so poravnane na osi 4,5 mm od leve stranice puščic;
            
         
         
            
               –barve puščic lestvice od A do G so naslednje:
            
            
               ·razred A: 100,0,100,0;
            
            
               ·razred B: 70,0,100,0;
            
            
               ·razred C: 30,0,100,0;
            
            
               ·razred D: 0,0,100,0;
            
            
               ·razred E: 0,30,100,0;
            
            
               ·razred F: 0,70,100,0;
            
            
               ·razred G: 0100100,0;
            
            
               razdelilne črte so debele 0,5 točke. Barva razdelilne črte je 100-odstotno črna;
            
            
               črka razreda energijske učinkovitosti je 100-odstotno bele barve, v pisavi Calibri krepko velikosti 33 točk. Puščica lestvice energijske učinkovitosti in ustrezna puščica na lestvici A do G imata poravnani konici. Črka v puščici razreda energijske učinkovitosti se umesti v središče pravokotnega dela puščice, ki je 100-odstotno črne barve;
            
            
               vrednost porabe energije programa eco na 100 ciklov je v pisavo Verdana krepko velikosti 28 točk; „kWh“ je v pisavi Verdana Regular velikosti 18 točk; številka „100“ v piktogramu, ki predstavlja 100 ciklov, je v pisavi Verdana Regular velikosti 14 točk. Vrednost in enota sta poravnani in 100-odstotno črne barve;
            
            
               piktogrami se prikažejo kot na oblikah nalepke in kot sledi:
            
            
               –črte piktogramov so debele 1,2 točke in 100-odstotno črne barve, vključno z besedili (številke in enote);
            
            
               –besedilo pod piktogramom je v pisavi Verdana krepko, velikosti 16 točk, z enoto v pisavi Verdana Regular velikosti 12 točk, in je poravnano pod piktogramom, 100-odstotno črne barve;
            
            
               –razred emisij akustičnega hrupa, ki se prenaša po zraku: število decibelov v zvočniku je v pisavi Verdana krepko velikosti 12 točk, enota „dB“ pa v pisavi Verdana Regular velikosti 9 točk; razpon razredov hrupa (A do D) se poravnajo pod piktogramom, pri čemer je črka zadevnega razreda hrupa v pisavi Verdana krepko velikosti 16 točk, druge črke razredov hrupa pa v pisavi Verdana Regular velikosti 10 točk;
            
            
               številka uredbe je 100-odstotno črne barve in v pisavi Verdana Regular velikosti 6 točk.
            
            
               PRILOGA IV
               Merilne metode in izračuni
            
            
               Zaradi zagotavljanja in preverjanja skladnosti z zahtevami iz te uredbe se meritve in izračuni opravijo v skladu s harmoniziranimi standardi, katerih sklicne številke so bile v ta namen objavljene v Uradnem listu Evropske unije, ali z uporabo drugih zanesljivih, točnih in ponovljivih metod, pri katerih se upoštevajo najsodobnejše splošno priznane metode, in v skladu z naslednjimi določbami.
            
            
               Poraba energije, EEI, poraba vode, trajanje programa, učinkovitost čiščenja in sušenja ter emisije akustičnega hrupa, ki se prenaša po zraku, modela gospodinjskega pomivalnega stroja se izmerijo in/ali izračunajo z uporabo programa eco, pri čemer je gospodinjski pomivalni stroj obremenjen pri nazivni zmogljivosti. Poraba energije in vode, trajanje programa ter učinkovitost pomivanja in sušenja se merijo istočasno.
            
            
               Vrednost EPWC je izražena v litrih na cikel in zaokrožena na eno decimalno mesto.
            
         
         
            
               Trajanje programa eco (Tt) je izraženo v urah in minutah ter zaokroženo na najbližjo minuto.
            
            
               Emisije akustičnega hrupa, ki se prenaša po zraku, se merijo v dB(A) glede na 1 pW in so zaokrožene na najbližje celo število.
            
            
               1.INDEKS ENERGIJSKE UČINKOVITOSTI
            
            
               Za izračun vrednosti EEI modela gospodinjskega pomivalnega stroja se vrednost EPEC gospodinjskega pomivalnega stroja primerja z vrednostjo SPEC.
            
            
               (a)EEI se izračuna, kot je prikazano v nadaljevanju, in zaokroži na eno decimalno mesto:
            
            
               EEI = (EPEC/SPEC) × 100
            
            
               pri čemer:
            
            
               EPEC pomeni porabo energije gospodinjskega pomivalnega stroja v programu eco, izmerjeno v kWh/cikel in zaokroženo na tri decimalna mesta;
            
            
               SPEC pomeni porabo energije gospodinjskega pomivalnega stroja v standardnem programu.
            
            
               (b)SPEC se izračuna v kWh/cikel in zaokroži na tri decimalna mesta, kot sledi:
            
            
               (1)za gospodinjske pomivalne stroje z nazivno zmogljivostjo ps ≥ 10 in širino > 50 cm:
            
            
               SPEC = 0,025 × ps + 1,350
            
            
               (2)za gospodinjske pomivalne stroje z nazivno zmogljivostjo ps ≤ 9 in širino ≤ 50 cm:
            
            
               SPEC = 0,090 × ps + 0,450
            
            
               pri čemer ps pomeni število pogrinjkov.
            
            
               2.INDEKS UČINKOVITOSTI POMIVANJA
            
            
               Za izračun indeksa učinkovitosti pomivanja (v nadaljnjem besedilu: IC) modela gospodinjskega pomivalnega stroja se primerja učinkovitost pomivanja v programu eco z učinkovitostjo pomivanja referenčnega pomivalnega stroja. 
            
            
               IC se izračuna, kot je prikazano v nadaljevanju, in zaokroži na dve decimalni mesti: 
            
            
               IC = exp (ln IC)
            
            
               ter
            
         
         
            
               ln IC = (1/n) × Σni=1 ln (CT,i/CR,i)
            
            
               pri čemer:
            
            
               CT,i pomeni učinkovitost pomivanja gospodinjskega pomivalnega stroja v programu eco v eni ponovitvi preizkusa (i), zaokroženo na dve decimalni mesti;
            
            
               CR,i pomeni učinkovitost pomivanja referenčnega pomivalnega stroja v eni ponovitvi preizkusa (i), zaokroženo na dve decimalni mesti;
            
            
               n pomeni število ponovitev preizkusa.
            
            
               3.INDEKS UČINKOVITOSTI SUŠENJA
            
            
               Za izračun indeksa učinkovitosti sušenja (v nadaljnjem besedilu: ID) modela gospodinjskega pomivalnega stroja se primerja učinkovitost sušenja v programu eco z učinkovitostjo sušenja referenčnega pomivalnega stroja.
            
            
               ID se izračuna, kot je prikazano v nadaljevanju, in zaokroži na dve decimalni mesti:
            
            
               ID = exp (ln ID)
                  ter
            
            
               ln ID = (1/n) × Σni=1 ln (ID,i)
            
            
               pri čemer:
            
            
               ID,i pomeni indeks učinkovitosti sušenja gospodinjskega pomivalnega stroja v programu eco v eni ponovitvi preizkusa (i); 
            
            
               n pomeni število kombiniranih preizkusov pomivanja in sušenja.
            
            
               ID,i se izračuna, kot je prikazano v nadaljevanju, in zaokroži na dve decimalni mesti:
            
            
               ln ID,i = ln (DT,i/DR,t)
            
            
               pri čemer:
            
            
               DT,i pomeni povprečno učinkovitost sušenja gospodinjskega pomivalnega stroja v programu eco v eni ponovitvi preizkusa (i), zaokroženo na dve decimalni mesti;
            
            
               DR,t pomeni ciljno učinkovitost sušenja referenčnega pomivalnega stroja, zaokroženo na dve decimalni mesti.
            
            
               4.NAČINI NIZKE PORABE
            
            
               Meri se poraba električne energije v stanju izključenosti (Po), v stanju pripravljenosti (Psm) in v stanju z zamikom zagona (Pds), če je primerno. Izmerjene vrednosti so izražene v W in zaokrožene na dve decimalni mesti.
            
         
         
            
               Med meritvami porabe električne energije v načinih nizke porabe energije se preveri in zabeleži naslednje:
            
            
               –
                     ali so informacije prikazane ter
            
            
               –
                     ali je omrežna povezava aktivirana.
            
            
               PRILOGA V
               Informacijski list izdelka
            
            
               Informacijski del informacijskega lista izdelka gospodinjskih pomivalnih strojev glede na točko 1(b) člena 3 dobavitelj skladno s preglednico 3 vnese v zbirko podatkov o izdelkih. 
            
            
               V uporabniškem priročniku ali drugi literaturi, priloženi izdelku, je jasno navedena povezava do modela v zbirki podatkov o izdelkih kot človeško berljiv spletni naslov (URL) ali koda QR ali pa je navedena številka registracije izdelka.
            
            
               Preglednica 3
                  Vsebina, vrstni red na informacijskem listu izdelka in njegova oblika
            
            
                     
                        Ime dobavitelja ali blagovna znamka: 
                     
                  
               
                     
                        Naslov dobaviteljab:
                     
                  
               
                     
                        Identifikacijska oznaka modela: 
                     
                  
               
                     
                        Splošni parametri izdelka
                     
                  
               
                     
                        Parameter
                     
                  
                  
                     
                        Vrednost
                     
                  
                  
                     
                        Parameter
                     
                  
                  
                     
                        Vrednost
                     
                  
               
                     
                        Nazivna zmogljivosta (ps)
                     
                  
                  
                     
                        x
                     
                  
                  
                     
                        Mere v cm
                     
                  
                  
                     
                        Višina
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Širina
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Globina
                     
                  
                  
                     
                        x
                     
                  
               
                     
                        EEIa
                     
                  
                  
                     
                        x,x
                     
                  
                  
                     
                        Razred energijske učinkovitostia
                     
                  
                  
                     
                        [A/B/C/D/E/F/G]c
                     
                  
               
                     
                        Indeks učinkovitosti pomivanjaa
                     
                  
                  
                     
                        x,xx
                     
                  
                  
                     
                        Indeks učinkovitosti sušenjaa
                     
                  
                  
                     
                        x,xx
                     
                  
               
                     
                        Poraba energije v kWh [na cikel] na podlagi programa eco pri dotoku hladne vode. Dejanska poraba energije je odvisna od načina uporabe aparata.
                     
                  
                  
                     
                        x,xxx
                     
                  
                  
                     
                        Poraba vode v litrih [na cikel] na podlagi programa eco. Dejanska poraba vode je odvisna od načina uporabe aparata in trdote vode.
                     
                  
                  
                     
                        x,x
                     
                  
               
                     
                        Trajanje programaa (h:min)
                     
                  
                  
                     
                        x:xx
                     
                  
                  
                     
                        Vrsta
                     
                  
                  
                     
                        [vgradni/samostoječi]
                     
                  
               
                     
                        Emisije akustičnega hrupa, ki se prenaša po zrakua (dB(A) glede na 1 pW)
                     
                  
                  
                     
                        x
                     
                  
                  
                     
                        Razred emisij akustičnega hrupa, ki se prenaša po zrakua 
                     
                  
                  
                     
                        [A/B/C/D]c
                     
                  
               
                     
                        Stanje izključenosti (W)
                     
                  
                  
                     
                        x,xx
                     
                  
                  
                     
                        Stanje pripravljenosti (W)
                     
                  
                  
                     
                        x,xx
                     
                  
               
                     
                        Zamik vklopa (W) (če je na voljo)
                     
                  
                  
                     
                        x,xx
                     
                  
                  
                     
                        Omrežno stanje pripravljenosti (W) (če je na voljo)
                     
                  
                  
                     
                        x,xx
                     
                  
               
                     
                        Minimalno trajanje garancije za aparat, ki jo nudi dobaviteljb:
                     
                  
               
                     
                        Dodatne informacije:
                     
                  
               
                     
                        Povezava do spletnega mesta dobavitelja, kjer so informacije iz točke 6 Priloge II k Uredbi Komisije (EU) 2019/XXX
                           2
                         [UP – vstavite številko uredbe C(2019) 2123]b: 
                     
                  
               
                     
                        a Za program eco.
                     
                     
                        b Spremembe teh postavk se ne štejejo za pomembne za namene odstavka 4 člena 4 Uredbe (EU) 2017/1369.
                     
                     
                        c  Če zbirka podatkov o izdelkih samodejno ustvari končno vsebino te celice, dobavitelj teh podatkov ne vnese.
                     
                  
               
               PRILOGA VI
               Tehnična dokumentacija
            
            
               1.Tehnična dokumentacija iz člena 3(1)(d) vsebuje:
            
            
               (a)informacije, kot so določene v Prilogi V;
            
            
               (b)informacije iz preglednice 4; te vrednosti se štejejo za deklarirane vrednosti za namen postopka preverjanja iz Priloge IX.
            
            
                     
                        Preglednica 4
                        Informacije, ki se vključijo v tehnično dokumentacijo
                     
                  
               
                     
                  
               
                     
                        PARAMETER
                     
                  
                  
                     
                        ENOTA
                     
                  
                  
                     
                        VREDNOST
                     
                  
               
                     
                        Poraba energije v programu eco (EPEC), zaokrožena na tri decimalna mesta
                     
                  
                  
                     
                        kWh/cikel
                     
                  
                  
                     
                        X,XXX
                     
                  
               
                     
                        Poraba energije v standardnem programu (SPEC), zaokrožena na tri decimalna mesta
                     
                  
                  
                     
                        kWh/cikel
                     
                  
                  
                     
                        X,XXX
                     
                  
               
                     
                        Indeks energijske učinkovitosti (EEI)
                     
                  
                  
                     
                        –
                     
                  
                  
                     
                        X,X
                     
                  
               
                     
                        Poraba vode v programu eco (EPWC), zaokrožena na eno decimalno mesto
                     
                  
                  
                     
                        l/cikel
                     
                  
                  
                     
                        X,X
                     
                  
               
                     
                        Indeks učinkovitosti pomivanja (IC)
                     
                  
                  
                     
                        –
                     
                  
                  
                     
                        X,XX
                     
                  
               
                     
                        Indeks učinkovitosti sušenja (ID)
                     
                  
                  
                     
                        –
                     
                  
                  
                     
                        X,XX
                     
                  
               
                     
                        Trajanje programa eco (Tt), zaokroženo na najbližjo minuto
                     
                  
                  
                     
                        h:min
                     
                  
                  
                     
                        X:XX
                     
                  
               
                     
                        Zahtevana moč v stanju izključenosti (Po), zaokrožena na dve decimalni mesti
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Zahtevana moč v stanju pripravljenosti (Psm), zaokrožena na dve decimalni mesti
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Ali stanje pripravljenosti vključuje prikaz informacij?
                     
                  
                  
                     
                        –
                     
                  
                  
                     
                        Da/ne
                     
                  
               
                     
                        Poraba energije v stanju pripravljenosti (Psm) v omrežnem stanju pripravljenosti (če je na voljo), zaokrožena na dve decimalni mesti
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Poraba energije pri zamiku vklopa (Pds) (če je na voljo), zaokrožena na dve decimalni mesti 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Emisije akustičnega hrupa, ki se prenaša po zraku 
                     
                  
                  
                     
                        dB(A) glede na 1 pW
                     
                  
                  
                     
                        X
                     
                  
               
               (c)po potrebi sklicevanje na uporabljene harmonizirane standarde;
            
            
               (d)po potrebi druge uporabljene tehnične standarde in specifikacije;
            
            
               (e)podrobnosti in rezultati izračunov, opravljenih skladno s Prilogo IV;
            
            
               (f)seznam vseh enakovrednih modelov, vključno z identifikacijsko oznako modela.
            
            
               2.Kadar so informacije v tehnični dokumentaciji posameznega modela gospodinjskega pomivalnega stroja pridobljene s katero koli od naslednjih metod ali z obema:
            
            
               ·prevzete od modela drugega dobavitelja, ki ima enake tehnične značilnosti, pomembne za tehnične informacije, ki jih je treba zagotoviti;
            
         
         
            
               ·z izračunom na podlagi zasnove ali z ekstrapolacijo iz drugega modela istega ali drugega dobavitelja; 
            
            
               tehnična dokumentacija vključuje podrobnosti o tem izračunu, ocenah, ki jih je opravil dobavitelj za preverjanje točnosti tega izračuna, in izjavo o enakovrednosti modelov različnih dobaviteljev, kjer je to ustrezno. 
            
            
               PRILOGA VII
               Informacije, ki se navedejo v vizualnih oglasih, tehničnem promocijskem gradivu, pri prodaji na daljavo in trženju po telefonu, razen prodaje na daljavo po spletu
            
            
               1.V vizualnih oglasih se za namene zagotavljanja skladnosti z zahtevami iz točke 1(e) člena 3 in točke (c) člena 4 razred energijske učinkovitosti in razpon razredov energijske učinkovitosti, ki so na voljo na nalepki, prikažeta, kot je določeno v točki 4 te priloge.
            
            
               2.V tehničnem promocijskem gradivu se za namene zagotavljanja skladnosti z zahtevami iz točke 1(f) člena 3 in točke (d) člena 4 razred energijske učinkovitosti in razpon razredov energijske učinkovitosti, ki so na voljo na nalepki, prikažeta, kot je določeno v točki 4 te priloge.
            
            
               3.Pri vsaki prodaji na daljavo, ki temelji na papirnih dokumentih, morata biti razred energijske učinkovitosti in razpon razredov energijske učinkovitosti, ki so na voljo na nalepki, prikazana tako, kot je določeno v točki 4 te priloge.
            
            
               4.Razred energijske učinkovitosti in razpon razredov energijske učinkovitosti sta prikazana, kot kaže slika 1: 
            
            
               (a)puščico, ki vsebuje črko energijskega razreda v 100-odstotno beli barvi in velikosti pisave, ki je vsaj enaka velikosti pisave za ceno, kadar je ta prikazana; 
            
            
               (b)barva puščice se ujema z barvo razreda energijske učinkovitosti
            
            
               (c)razponom razredov učinkovitosti, ki so na voljo, v 100-odstotno črni barvi in
            
            
               (d)zadostno velikostjo puščice, da je jasno vidna in berljiva. Črka v puščici razreda energijske učinkovitosti je umeščena v središče pravokotnega dela puščice, ki je obrobljena z obrobo v 100-odstotni črni barvi debeline 0,5 točke.
            
            
               Če so vizualni oglasi, tehnično promocijsko gradivo ali prodaja na daljavo, ki temelji na papirnih dokumentih, natisnjeni enobarvno, je lahko puščica na podlagi odstopanja v navedenih vizualnih oglasih, tehničnem promocijskem gradivu ali pri prodaji na daljavo, ki temelji na papirnih dokumentih, enobarvna.
            
            
               
                  
            
            
               Slika 1: primer z obarvano/enobarvno levo/desno puščico z navedenim razponom razredov energijske učinkovitosti
            
            
               5.Pri prodaji na daljavo s trženjem po telefonu je treba stranko posebej obvestiti o energijskem razredu izdelka in razponu energijskih razredov, ki so na voljo na nalepki, ter o tem, da stranka lahko dostopa do celotne nalepke in informacijskega lista izdelka prek spletnega mesta z zbirko podatkov o izdelku ali tako, da zahteva tiskan izvod.
            
            
               6.V vseh primerih iz točk 1, 2, 3 in 5 mora imeti stranka možnost, da na zahtevo pridobi tiskan izvod nalepke in informacijskega lista o izdelku. 
            
            
               PRILOGA VIII
               Informacije, ki se zagotovijo pri prodaji na daljavo prek interneta
            
            
               1.Elektronska nalepka, ki jo dajo na voljo dobavitelji skladno s točko 1(g) člena 3, je prikazana na prikazovalnem mehanizmu v bližini cene izdelka. Nalepka mora biti dovolj velika, da je jasno vidna in berljiva, hkrati pa ustreza določbam glede velikosti iz točke 2 Priloge III. Prikazana je lahko z gnezdnim prikazom, pri čemer je slika, uporabljena za dostop do nalepke, v skladu s specifikacijami iz točke 2 te priloge. Če je uporabljen gnezdni prikaz, se nalepka prikaže ob prvem pritisku na miškin gumb, pomiku miškinega kazalca čez sliko ali povečavo slike na zaslonu na dotik.
            
            
               2.Slika, ki se uporabi za dostop do nalepke pri gnezdnem prikazu, kot je navedeno na Sliki 2:
            
            
               (a)je puščica v barvi, ki ustreza razredu energijske učinkovitosti izdelka na nalepki;
            
         
         
            
               (b)na puščici prikazuje razred energijske učinkovitosti izdelka v 100-odstotno beli barvi in pisavi Calibri krepko v velikosti pisave, ki je enaka velikosti pisave za ceno; 
            
            
               (c)razponom razredov učinkovitosti, ki so na voljo, v 100-odstotno črni barvi in
            
            
               (d)je v eni od naslednjih dveh oblik ter njena velikost omogoča jasno vidnost in berljivost puščice. Črka v puščici razreda energijske učinkovitosti je umeščena v središče pravokotnega dela puščice, ki je obrobljena z vidno obrobo v 100-odstotni črni barvi debeline 0,5 točke.
            
            
               
                  
            
            
               Slika 2: primer z obarvano levo/desno puščico z navedenim razponom razredov energijske učinkovitosti
            
            
               3.V primeru gnezdnega prikaza je zaporedje prikaza nalepke naslednje:
            
            
               (a)slika iz točke 2 te priloge se prikaže na prikazovalnem mehanizmu v bližini cene izdelka;
            
            
               (b)slika vsebuje povezavo do nalepke, kot je določeno v Prilogi III;
            
            
               (c)nalepka se prikaže po pritisku na miškin gumb, pomiku miškinega kazalca čez sliko ali povečavi slike na zaslonu na dotik;
            
            
               (d)nalepka se prikaže v pojavnem oknu, novem zavihku, novi strani ali vstavljenem prikazu na zaslonu; 
            
            
               (e)za povečavo nalepke na zaslonih na dotik se uporabljajo načini povečave, specifični za napravo;
            
            
               (f)nalepka se skrije z možnostjo za zapiranje ali drugim standardnim mehanizmom zapiranja; 
            
            
               (g)nadomestno besedilo za grafični prikaz, ki se prikaže v primeru napake pri prikazu nalepke, vsebuje navedbo razreda energijske učinkovitosti izdelka v velikosti pisave, ki je enaka velikosti pisave za ceno.
            
            
               4.Elektronski informacijski list izdelka, ki ga dajo na voljo dobavitelji skladbo s točko 1(h) člena 3, se prikaže na prikazovalnem mehanizmu v bližini cene izdelka. Informacijski list izdelka mora biti dovolj velik, da je jasno viden in berljiv. Informacijski list izdelka se lahko prikaže z uporabno gnezdnega prikaza ali s sklicevanjem na zbirko podatkov o izdelku, pri čemer se na povezavi, uporabljeni za dostop do informacijskega lista izdelka jasno in berljivo navede „informacijski list izdelka“. Če je uporabljen gnezdni prikaz, se informacijski list izdelka prikaže ob prvem pritisku na miškin gumb, pomiku miškinega kazalca čez sliko ali povečavi povezave na zaslonu na dotik.
            
            
               PRILOGA IX
               Postopek preverjanja za namene nadzora trga
            
            
               Dovoljena odstopanja pri preverjanjih, opredeljena v tej prilogi, se nanašajo samo na preverjanje parametrov, ki jih izmerijo organi držav članic, in jih dobavitelj ne sme uporabljati kot dovoljena odstopanja pri določanju vrednosti v tehnični dokumentaciji. Vrednosti in razredi na nalepki ali informacijskem listu izdelka za dobavitelja ne smejo biti ugodnejši od vrednosti, navedenih v tehnični dokumentaciji. 
            
            
               Če je model zasnovan tako, da lahko zazna preizkušanje (npr. s prepoznavanjem preizkusnih pogojev ali preizkusnega cikla) in se posebej odzove s samodejnim spreminjanjem zmogljivosti med preizkusom, in sicer s ciljem doseganja ugodnejše ravni za kateri koli parameter, določen v tej uredbi ali vključen v katero koli priloženo dokumentacijo, se model in vsi enakovredni modeli štejejo za neskladne.
            
            
               Organi držav članic pri preverjanju skladnosti modela izdelka z zahtevami iz te uredbe uporabljajo naslednji postopek: 
            
            
               (1)Organi držav članic preverijo samo eno enoto modela. 
            
            
               (2)Šteje se, da model izpolnjuje veljavne zahteve, če: 
            
         
         
            
               (a)vrednosti, navedene v tehnični dokumentaciji v skladu s točko 3 člena 3 Uredbe (EU) 2017/1369/ES (deklarirane vrednosti), in, kadar se uporabljajo, vrednosti, uporabljene za izračun teh vrednosti, za dobavitelja niso ugodnejše od ustreznih vrednosti iz poročil o preizkusih ter 
            
            
               (b)vrednosti, objavljene na nalepki in informacijskem listu izdelka, niso ugodnejše za dobavitelja od deklariranih vrednosti, navedeni razred energijske učinkovitosti in razred emisij akustičnega hrupa, ki se prenaša po zraku pa nista ugodnejša za dobavitelja od razredov, ugotovljenih na podlagi deklariranih vrednosti ter 
            
            
               (c)so ugotovljene vrednosti (vrednosti ustreznih parametrov, izmerjene med preizkušanjem, in vrednosti, izračunane na podlagi teh meritev), ko organi držav članic preizkusijo enoto modela, v skladu z zadevnimi dovoljenimi odstopanji pri preverjanjih, navedenimi v preglednici 5. 
            
            
               (3)Če rezultati iz točk 2(a) ali (b) niso doseženi, se šteje, da model in vsi enakovredni modeli niso skladni s to uredbo. 
            
            
               (4)Če rezultat iz točke 2(c) ni dosežen, organi držav članic izberejo tri dodatne enote istega modela za preizkušanje. Alternativno lahko tri dodatne izbrane enote pripadajo enemu ali več enakovrednim modelom. 
            
            
               (5)Šteje se, da model izpolnjuje veljavne zahteve, če je za te tri enote aritmetična sredina ugotovljenih vrednosti v skladu z zadevnimi dovoljenimi odstopanji, opredeljenimi v preglednici 5. 
            
            
               (6)Če rezultat iz točke 5 ni dosežen, se šteje, da model in vsi enakovredni modeli niso skladni s to uredbo. 
            
            
               (7)Organi držav članic predložijo vse ustrezne informacije organom drugih držav članic in Komisiji nemudoma po sprejetju sklepa o neskladnosti modela v skladu s točkama 3 in 6.
            
            
               Organi držav članic uporabljajo merilne in računske metode iz Priloge IV. 
            
            
               Organi držav članic za zahteve iz te priloge uporabljajo samo dovoljena odstopanja pri preverjanjih, določena v preglednici 5, in samo postopek, opisan v točkah 1 do 7. Za parametre iz preglednice 5 se ne uporabljajo druga dovoljena odstopanja, na primer tista iz harmoniziranih standardov ali katere koli druge merilne metode.
            
            
               Preglednica 5 – Dovoljena odstopanja pri preverjanjih
            
            
                     
                        Parameter
                     
                  
                  
                     
                        Dovoljena odstopanja pri preverjanjih
                     
                  
               
                     
                        Poraba energije v programu eco (EPEC)
                     
                  
                  
                     
                        Ugotovljena vrednost* deklarirane vrednosti EPEC ne presega za več kot 5 %. 
                     
                  
               
                     
                        Poraba vode v programu eco (EPWC)
                     
                  
                  
                     
                        Ugotovljena vrednost* deklarirane vrednosti EPWC ne presega za več kot 5 %. 
                     
                  
               
                     
                        Indeks učinkovitosti pomivanja (IC)
                     
                  
                  
                     
                        Ugotovljena vrednost* od deklarirane vrednosti IC ni nižja za več kot 14 %.
                     
                  
               
                     
                        Indeks učinkovitosti sušenja (ID)
                     
                  
                  
                     
                        Ugotovljena vrednost* od deklarirane vrednosti ID ni nižja za več kot 12 %.
                     
                  
               
                     
                        Trajanje programa (Tt)
                     
                  
                  
                     
                        Ugotovljena vrednost* deklariranih vrednosti Tt ne presega za več kot 5 % ali 10 minut, kar traja dlje.
                     
                  
               
                     
                        Poraba energije v stanju izključenosti (Po)
                     
                  
                  
                     
                        Ugotovljena vrednost* porabe energije Po ne presega deklarirane vrednosti za več kot 0,10 W.
                     
                  
               
                     
                        Poraba energije v stanju pripravljenosti (Psm)
                     
                  
                  
                     
                        Ugotovljena vrednost* porabe električne energije Psm deklarirane vrednosti ne presega za več kot 10 %, če je deklarirana vrednost višja od 1,00 W, ali za več kot 0,10 W, če je deklarirana vrednost 1,00 W ali manj.
                     
                  
               
                     
                        Zahtevana moč v stanju z zamikom zagona (Pds)
                     
                  
                  
                     
                        Ugotovljena vrednost* porabe električne energije Pds deklarirane vrednosti ne presega za več kot 10 %, če je deklarirana vrednost višja od 1,00 W, ali za več kot 0,10 W, če je deklarirana vrednost 1,00 W ali manj.
                     
                  
               
                     
                        Emisije akustičnega hrupa, ki se prenaša po zraku
                     
                  
                  
                     
                        Ugotovljena vrednost* ne presega deklarirane vrednosti za več kot 2 dB(A) glede na 1 pW.
                     
                  
               
               * Če so bile preizkušene tri dodatne enote, kot je določeno v točki 4, ugotovljena vrednost pomeni aritmetično sredino vrednosti, ugotovljenih za te tri dodatne enote.
            
         
         
            
                  
                     (1)
                  
                        Direktiva 2014/30/EU Evropskega parlamenta in Sveta z dne 26. februarja 2014 o harmonizaciji zakonodaj držav članic v zvezi z elektromagnetno združljivostjo (UL L 96, 29.3.2014, str. 79).
               
               
                  
                     (2)
                  
                        Uredba Komisije (EU) 2019/XXX [UP – vnesite celoten sklic na UL–L za Uredbo C(2019) 2123] .